PEHTLAIH NAK 101 - Hre Mang\nPEHTLAIH NAK 101\nPEHTLAIH NAK 101: Relationship 101:\nMilai cu mahte lawng um dingin sersiam kan silo vekin nitin pehtlaih mi nei kan si ih kan pehtlaihmi parah a sia a tha ciahneh mi kan nei ih a sia a tha ken pehtlaih mi hnen ihsin kan zir. Cutin kan pehtlaih mi ruangah voi tampi kan riah a sia, kan lung a awi, kan tumsuk in kan thangso. Cuvek thotho in kanmah ruangah a riahsia le lungawi mi, thansoh phah le siat phah khal an um thei. Curuangah zumtu pawl leitlun nitin nun ah kan pehtlaih nak hmuahhmuah cu Pathian hmin sunlawi nak si hramseh!\n1) Pathian thawn pehtlaih nak :\nBilly Grahram in “Ka nupi thawn kan karlakah Bawi Zesu lawng a um” ati tiah cangan tu in a ngan dah. Pathian zumtu, Khrih dungthluntu, hmuahhmuah in kan pehtlaih mi hmuahhmuah, kanmah hnak khalin, Bawi Zesu cu thupi sawn, kan nunnak ih a thupi bik hmun luah tu ding asi. Cutin zumtu pakhat cu a nunnak ih thuneihnak sangbik neitu, a nun uktu, a sia a tha, a tum a fate, thuthluknak a tuah tinte Bawi Zesu cu thupi bik ah a ret lai hlanah leitlun nunah nun lungawinak famkim a nei thei dah lo ding. Ziangah tile Bawi Zesu in kan nunah a pahnih nak si ding a duh lo, a pakhat nak si ding lawng asi. Khatlam zawngin sim asile, milai pakhat in a pehtlaih mi hmuahhmuah, a tanglamah kan sim bet ding, cu amah le Pathian pehtlaih nak tuahtha tu hrangah a hman thiam a thupi, cuvek thotho in mi pakhat in a pehtlaih mi hmuahhmuah parah a ciahneh nak cu Pathian le a ciahneh mi pawl pehtlaih nak tuahtha tu asi ding mi asi. Cutin, ziangkim pehtlaih mi cu a tha maw tha lo, hlawhtling maw tlinglo cuai thlai tikah Pathian thawn pehtlaih nak tuahtha tu asi maw, Pathian hmin a sunglawi maw, ti hi tehfung si ringring ding mi asi. Curuangah, Pathian fate zumtu pawl hrangah nitin nunah a thupi bik kan pehtlaih mi, nun tumtah le nitin lungawinak hngat awknak bik cu Pathian thawn kan pehtlaih awknak si dingmi asi. Cutin midang, thildang pehtlaih mi pawl hmuahhmuah cu Pathian thawn kan pehtlaih nak tuahtha tu asile a tha ih tuahsiat tu asile a tha lo asi. Na pehtlaih mi, milai, ramnung, thilri, sersiammi pawl kha na Pathian thawn nan pehtlaih nak tuahtha tu ah hmang aw la, nangmah khal midang hrangah anmah le Pathian pehtlaihnak tuahtha tu va si ringring aw.\nPehtlaih mi thu ah, mah le mah sut awk theu ding mi cu,\ni) Ka pehtlaih mi hmuahhmuah lakah Bawi Zesu a thupi bik maw?\nii) Keimah ruangah ka pehtlaih mi pawlin Pathian thawn an nai aw deuh maw, an hlat aw sinsin maw?\niii) Ka pehtlaih mi ruangah Pathian thawn ka nai aw deuh maw, ka hla aw sinsin?\nThlacam ding: Bawipa, nangmah thawn kan pehtlaih nak karlak daltu hmuahhmuah i-hlawn sak awla nangmah thawn kan pehtlaih nak tuahtha tu lawng ka nun hin pehtlai hram sheh!\n2) Midang pehtlaih mi:\nKhrih dungthluntu awl cu mdiang hrangah nung kan si. Midang thawn pehtlaih mi lakah kan nai bik mi nulepa ihsin unau, nupi pasal, fale pawl, rualpi, khawpi, pawlkom sungtel pi, hnatuanpi, tlawngkai pi, vaithang kam pi, tvp, in then theih asi. Hilakah a tampi cu kanmai duhhrilnak ih pehtlaih mi si loin kanmai hril loin, thimnak ah nulepa, kan pehtlaih mi an siih a hrek cu kanmai duhrilnak in pehtlaih mi an si. A tlunah simzovekin kanmah thawn a pehtlai mi pawl thawn kan pehtlaih nak pawl hi Pathian hmin sunlawinak hrang an si maw ti cek fel ringring a thupi zet. Ken pehtlaih mi pawl parah ziangvek tuanvo Pathian in in pek, timi fiang awk a tha. Kanmah in kan hril lo ih kan pehtlaih mi pawl parah ah tuanvo tumpi kan neih mi pawl cu fiangzet in Bible sungah ngan cia asi, duhdawtnak, upatnak, le an hrang thiltha tuahnak in kanmah sung ihsin Pathian duhdawtnak zangfah lainatnak luangsuak ding asi. Curuangah ziangtik lai khalah remrualten, daihnak le duhdawtnak thawn pehtlaih ding kan si. Kan parah thathnemnak an neih mi, thiltha in tuahsak thei mi hnakin an parah kanmai nun hmangin Pathian in ziang thiltha a tuah duh timi sawn kha thupi ah ret ringring ding asi sawn. Zumlotu an sile Pathian duhdawtnak an theihfiang thei nak dingah le zumtu an sile zumnakah an thansoh theinak dingah le Pathian in a kawhnak, hnatuan a fialmi an tuansuak thei nak ding hrangah kanmah hmangin Pathian in a tuah duh mi kha thupi ah ret ringring ding kan si. Kanmah in kan hril lomi pehtlaih mi pawl cu ziangtik lai khal ah duhdawtnak in pehtlaih ringring ding an si ih kanmah hmangin Pathian in tuahduh mi a nei tinak sawn asi. Sikhal sehla, hi pawl hi Pathian thawn kan pehtlaih nak siatsuahtu, khamtu, daltu an si ahcun tlansan ding, dungtun ding Pathian in insiang fawn.\nCun, midang kan pehtlaih mi lakah kanmah in kan duhhrilnak vekin kan pehtlaih mi an um; cumi lakah rualpi, hnatuan pi, pawlkom sungtel pi, in hnen, veng hnen, tvp. Hi pawl lakah fimkhur tulzet le thleidan thiam ding mi cu “Satan palai maw an si, Pathian palai” ti cianfel a tha. Satan palai pawl thawn kan kawm awk ringring tikah thlarau nun a eisiat ih Pathian thawn mi a hlat ter sinsin. Pathian palai thawn kawm awk tikah Pathian thawn mi a nai ter sinsin asi. Thuthimnakah, mi pakhat na kom tikah midang siatnak a lo rel pi rerotu, na hna kua ihsin huatnak thlaici na thinlung sugnah a lo tuhsak rero tu, hurkhuannak lam a lo kaihruai tu, zuu a lo do rero tu, kuakfawh le rittheih a lo tuahter tu, miphun thleidan awknak huatnak tipungtu, kawhhran dodal nak le thleidannak tipungtu, hrin le hnam huatnak thlaici tuhtu, dik lo in ngahnak, thuphan le dik lo in canpual tha lamzin a lo khih hmuhtu, zetnak le daithlannak tipungtu, hruaitu le upa dodalnak lamah a lo kaihruaitu, thu el awknak tipungtu, midiang ziangsiar loin milai porh awknak lamah alo kaihruaitu, tvp, pawl hi na tisa hrang ahcun theihnuam, na duhzawng, lungawizawng an si men thei nan na thlarau siatsuahtu satan palai an si. Kanmah lala khal mah le mah thei aw loin satan in palai ah inhmang pang lo dingah kan kiangkap milai pawl kan pehtlaih mi pawl thawn kan pehtlaih nak pohpoh ah fimkhur ding kan si. Cutin, Pathian zumtu, Pathian fate pawl leitlun nunah kan pehtlaih mi pawl thawn kan pehtlaih tikah Pathian hmin sunlawinak asi lo poh cu hrial, tlansan thiam ding a tul.\nNa kiangkap na pehtlaih mi pa/nu kha satan palai maw asi, Pathian palai?\nNa kiangkap um, na pehtlaih mi pawl hrangah satan palai maw na si, Pathian palai?\nMi pakhat cu satan palai maw asi, Pathian palai ti theih awlsam nak bik cu amah thawn na pehtlaih tikah a rahsuak mi kha thlarau rah Pathian hmin sunlawinak a simaw, satan lungawinak, huatnak le thiltha lo tuahnak asi sawn ti mi in a fiangter asi. Na duhzawng lo tuahsak tahratin Pathian le Pathian in amai hmuihmel kengin a sersiammi, A duhdawt ih A Fapa thisen in a leimi sawisel rero, zuarthlai rero, pathian fate a lo hua tertu kha satan palai, na thlarau siatsuah tu asi. Satan in Evi a thlemdan kha cing ringring aw: Evi duhzwng tuahsak in Pathian thulunglo, dodal ter asi. Pathian fate pawl duhdaw aw thei loin thenthek tertu, bawtthlek theh tu cu a hih satan palai pawl hmangin satan in hna a tuannak in asi.\n3) Tumtah mi:\nNangmai nunnakah Pathian in tumtah a neih vekin midang thawn na pehtlaihnak khalah Pathian in tumtah a nei asi. Na nunnakah Pathiam tumtah hrangah asi ahcun midang thawn na pehtlaih tik khalah Pathian ih tumtah mi cu thupi sawn ah ret ding na si. Nulepa, fate nei kan sile kan fate pawl parah Pathian aiawh in cawm ding, nunsim ding, kilkhawi ding, tvp, tuanvo Pathian in inpek asi. Cuvek thiamthiam in inpawn sung le khat, rualpi, pawlkom sungtel pi, vengsung inhnen pawl parah “leitlun eng nan si” ati vekin Pathian in kanmah hmangin tuansuak duhmi a nei asi. Voi tampi cu kan kiangkap um pawlin kanmai duhzawng in an nung lo tikah, kan duh lo zawngin an nung tikah kan thin a heng ih kan pehtlaih nak siat ko kan tuah theu. Cutin kan pehtlaih nak sungih Pathian tumtah lamzin kham asi theu. Cutin sisawn loin Bawipai tumtah mi, duhmi sawn kha thupi sawn ah retin kiangkap milesa siseh midiang siseh peh tlai ding kan si. Kanmai duhzawng le lungawizawng a famkim lo khal asile Bawipai tumtah mi a famkim ahcun lungawi sawn ding kan si. Kanmai nunnak ah Pathian in thlawsuah in pekmi fimnak, theihnak,neihnak, ti thei mi pawl cu kanmai porh awknak hrangah in pek mi asilo, kan kiangkap um, kanmah thawn a peh tlai tu, a hlawkpi tu ding pawl hrangah kanmai sung ihsin Pathian in thiltha a tuah duh ruang sawnah kan hnenah thlawsuah malsawm kawl ter mi kan si. Cuticun Fapa ih sunlawi nak tawmpi tu dingah ruat kan sivekin Amai zangfah lainatnakin in kawlter mi thlawsuah malsawm cu kan sung ihsin luangsuak in a sunlawinak tawmpi tu ah in ruat sawn asi. Midang siatnak le tlamtlin lonak mawhsiat tu (satan rualpi) dingah le midang thuthen tu dingah sersiam le thlawsuah pek mi kan si lo, Pathian duhdzawt zangfahnak kan sung ihsin luangsuak dingin Pathian ih hmanrua kansi sawn asi. Curuangah nitin te zingtinte Pathian hnenah thlacam in “Bawipa, tuini ah keimah thawn a pehtlai mi na hmuihmel kengih na sersiam mi le na duhdawt ih na Fapa thisen in na lei mi pawl parah nangmah rung phuangsuak aw hram aw, ka nun sung ihsin na duhdawtnak luangsuak hram she, ka lei tisa thinlung in keimai hrang nuamnak le lungawinak a hawl theu mi hi I kaihhrem sak aw la, na hmin sunlawinak lawng ka pehtlaih nak parah cang suak hram sheh” ti in. Curuangah kan kiangkap milai thawn kan pehtlaihnak poh ah Pathian tumtah famkim ding mi hi thupi bik ah ret in nangmai tumtah mi, duhdan, nuam timi, midang ruahdan ngaihdan pawl kha pahnih nak sawn ah ret ding an si. Voi tampi cu kan kiangkap milai thawn pehtlaih nak ah kanmai duhnak, kiangkap midang duhnak kha thupi bik ah kan ret sual theu ruangah Pathian in kan kiangkap pehtlaih mi milai parah tuanvo in pekmi tuansuak loin pehtlaih nak kan siatsuah ter theu asi. Kan pehtlaih mi hmuahhmuah cu Pathian Thalrau in kanmai sung ihsin a tuan suak dingmi thiltha tuah ding tumtah nak hrangah siseh.\nNa kiangkap milai na pehtlaih nakah thupi bik na ruah mi ziang asi? Pathian tumtah mi maw thupi sawn ah na ret, nangmai lungawinak? Nangmai lungawinak hrangah na kiangkap milai na pehtlaih mi kha Pathian in a lo pek mi asi lo.\nNa kiangkap milai na pehtlaih nakah siatsuah tu ziang asi?\n4) Midang parah ciahneh mi:\nNa kiangkap um pawl parah ziangvek na ciahneh (infuence) timi kha nangmai sinak langtertu rah asi. Ramtawi pa cun a kiangkap um pawl ramtawih dan a ciahneh ih nga kai pa cun ngakaih dan. Cuvekin Satan palai pawl cu satan mizia, nuntudan an kiangkap um pawl an ciahneh ih Pathian fate pawl cun Khrih ih mizia, lungput kha an kiangkap um pawl, an pehtlaih mi pawl parah an ciahneh asi. Na kiangkap um pawl parah huatnak, hurkhuannak, thiltha lo tuahnak, Pathian dodalnak na tipung, na ciahneh asi ahcun rel ding umlo, satan palai na si tinak asi. Curuangah mi zokhalin, kaa ihsin a suakmi tongfang, tongkam, mitmeng, cangvaihdan, le nuntu khawsak langdan ihsin kan kiangkap um pawl parah ziangvek kan ciahneh, ziangvek cawn ding mi kan nunpi timi fimkhur a tul. Biak inn sungih tuahnak, tuanvo, le sinak in mi pakhat cu zovek asi ti thlarau mi sinak taktak in sim thei lo. Mi pakhat cu a ciahneh mi milai pawl zoh in zovek asi ti sim theih asi, “Midang parah an nun rah zoh tikah an sinak taktak theih theih asi.”\nMi pahnih hua aw dingin tuah cu a awlte, ziangah tile bawmtu satan a um ringring ruangah. Milai um khawm dah pohpoh khat le khat tlamtlin lonak, tlaksamnak a thei aw lo an um lo ding. Na umpi mi, na pehtlaih mi ih tlamtlin lonak, tlaksamnak na thei lo asile na pehtlaih mi kha na thei ngaingai hrih lo, silole na duhmi in na siatha theihnak mit a cawtter asi ding. Cui tlamtlin lonak tlaksam nak pawl cu hmangin satan in huatnak thlaici tuh a tum ringring. Cutin huat awknak a suak tikah huat awknak cu thimlak um vek asi ih cui thimlakah satan cu a ke a tla theu, naum aw zetin a tlangleng theu. Curuangah tlaksamnak, famkim lonak, hrin le hram, miphun, pawlkom, bang awk lonak, mi pakhat, insang, rualpi kom awknak, dunglam thuanthu ruangah siseh hmailam thil tuah duh mi ruangah siseh kan kiangkap kan pehtlaih mi thinlung sungah huatnak thlaci tuh tahratin satan rawngbawl lo dingin fimkhur uhsi.\nNulepa tampi cu fimkhur lo ruangah siseh thinheng sup thei lo ruangah siseh mizia sia ruangah siseh midang siatnak, thangsiatnak, zuar thlai nak, tongsia, huatnak tipungtu tongkam pawl hi an fale nauhak te pawl hna sungah tamtuk an lut ter ruangah an fale pawl an thanlen tikah mizia sia, satan mizia an sungah an thancilh theu asi. Cutin, mah le mah thei aw loin insang ah satan rawng an rak bawl rero theu asi.\nVoi tampi mi tampi in an ruat sual theu mi, satan bumnak thang sungah an tlak theu nak cu, leitlun politics hmanrua asi mi, huatnak thlaci tuhtahrat in lamtang tuah awknak asi. Cutin midang mawhsiatnak, that lonak, tlaksamnak cu puhmawh tahratin huatnak thlaici cu hmanrua ah hmangin lamtang an tuah awk tikah rei lo te sung cu lungrual zet vekin an lang theu nan a rei hlanah an pehtlaih awknak sungmuril ah nunnak thutak a um lo ti an hmuh fiang tikah sir awknak in an khat theu, a hlan ih an uivai nak hnakin luar sinsin vuivainak huatnak in an thinlung cu khua a luah ih satan in a hrem theu hai asi. Huatnak cu satan hmanrua asi. Casiar tu unau pawl, kan pehtlaih mi parah kan ciahneh mi cu a thianghlim mi Pathian duhdawtnak (divine love) si hram sehla satan bumnak huatnak thlaici tuhtu, midang mawhsiat tu, camsiattu, zuarthlaitu, va si dah hlah uhsi. Cuticun kan pehtlaih mi parah Pathian ih tumtah mi, kanmah sung ihsin a duhdawt lainatnak luangsuak dingin Pathian Thlarau in hna a tuan sunzawm ding asi. Cutin ziangkim mi zovek thawn kan pehtlaih tik khalah Pathian hmin a sunglawi ding asi.\ni) Kan pehtlai mi parah Pathian duhdawtnak, a thainghlim mi nuntu ziaza, thiltha tuahnak tipungtu kan si maw?\nii) Kanmah thawn kan pehtlai mi nunah huatnak, sualnak,hurkhuannak, thiltha lo, sual tipungtu kan si maw?\niii) Kanmai nunnak sungin Pathian in a tumtah mi a tuan suak maw? Kan sung ihsin Pathian duhdawt zangfah lainatnak in a thiangmi le thiltha a luang suak maw?\n5) In ciahnehtu, midang\nKanmah in midang kan ciahneh mi fimkhur a tul vekin kanmah parah in ciahneh tu fumkhur a tul ve. Kan mitin kan hmuh mi, an aw kan theih mi, kan taksa in kan dai thei mi, an ca kan siar mi, kan pehtlaih mi pawl hi kan fimkhur a tul. Voi tampi cu kan huatmi hua ih kan duhmi duhtu, kan huat mi relse thei zet tu pawl hi kan rualpi tha, in duhdawttu ah kan ruat sual theu. A tawizawngin, na tisa mizia a lo cawm rero tu, na sungah a ummi, mi huatnak, thinhengnak a lo cawm rero tu pawl kha satan palai, satan rawngbawltu an si. Curuangah na kiangkap milai pawl kha fimkhur aw. Nulepa ihkun par ih zan ihzawng tongkam hmanmi tiangin fimkhur ding kan si, huatnak tipungtu si loin khat le khat, ngaidamnak, duhdawtnak, thindaihnak, a thianghlimmi le thiltha tipungtu tongkam thawn tikcu hmang sawn ding kan si. Nangmah a lo porh rero, na duhzawng thu a rel rero lai ah miang siatnak aukhuang rero tu lak ihsin fimkhur aw. A duhzawng na tuah thei nawn lo tikah nangmah kha a lo relse leh ding, a lo camriam can a thleng leh ding. Pathian ka duhdawt tisi in Pathian hmuihmel keng a milai pi relse rero tu cu a simmi a thei aw lo asi. Fimkhur aw. A sungih thlarau sual kha na sungah a lut ve lo nak dingah tlan lohli aw, a kiang na um tam lo kha na hrangah a tha sawn, midang thangsiatnak, relsiatnak tongkam pawl kha na hna sungah a lut tam lo asile na hrangah a tha sawn. Pathian palai pawl cun Pathian thawn nai aw sinsin dingin nan pehtlaih nak kha cantha lain an lo kaihruai ding. Satan palai pawl cun tisa thinlung duhzawng ah an lo kaihruai ding. Cutin sim tikah biaknak lamah zuam zetnak tla asi thei. Biaknak lamah zuam zet vek si in Pathian fate, midang, kawhhran dang milesa hua dingin a lo tuah tu, a lo hua ter tu, kha Pathian Thlarau asi lo ti fiang mei aw. Na pehtlaih mi in ziang lamzin ah alo hruai ti fimkhur aw.\n6) Thilleri dinhmun:\nSuitum cu ek in fun aw la, a thei tu cun an duh thotho ding. Voi tampi cu Pathian fale pawl leitlun nun hi cuvek asi theu; leitlun in a thangsiat relsiat tikah zumtu mi thianghlim pawl hi suitum ek in fun mi vek an si theu. Cun, ek cu suirawng hnih khal sehla a thei tu cun an duh cuang lo ding. Thil le ri cu hmanrua men an si, mi pakhat cio nunah Pathian in tumtah a nei ih cui Pathian tumtah tuah famkim thei nak ding hrangah a tul mi, hmanrua le dinhmun Pahtian in in pak sawn mi asi. Ziangtik hmanah tumtah mi hnakin hmanrua a thupi sawn dah lo vekin hmanrua cu a tumtah hnakin ngai pawimawh sawn pang lo ding a thupi. Milai cu Pathian in Amai hmin sunlawih tu dingah sersiam mi kan si vekin mi pakhat cio nunnakah Pathian tumtah mi khal Amai hmin sunlawinak asi. A tawizawngin sim asile milai nun in a pehtlaih mi pohpoh cu Pathian hmin sunlawihnak hrang hmahrua an si dingmi asi. Mi pakhat nunah Pathian hmin sunlawi nak dal tu pohpoh cu amah siatsuah tu asi. Ziangtin milai in Pathian hmin kan sunlawih ti asile a thu ih nunnak in asi. Sumpai, canpualtha le dinhmun in Pathian thu vekin nung thei lo dingin a lo tuah asi ahcun cui sumpai, canpual tha, le dinhmun tha cu na nunnak a lo siatsuah tu asi. Ramtawi pa in meithal tumtuk a nei ih hramlak ah a fehpi thei lo ahcun a hrangah ziang a tha hnem? Sur vorh pa in a sur neih mi cu a rit tukaih nga um nak hmunah a thlenpi thei lo ahcun ziang a tha hnem? Na neih mi pohpoh Pathian hmin thangthat le sunlawih ding a lo daltu pohpoh cu tlansan sawn aw, a lo siatsuah tu asi.\nLeitlun mi tampi in hmanrua le tumdah, milai damsan an thleidang thiam lo ruangah a hmanrua, sumpai/dinhmuntha/canpual tha ngah dingin an zuamnak ah Pathian thu an pah bal theuih a hmanrua tha an hawl nak ah a tumtah sawn an siatsuah theu. Cutin Pathian thu lo vekin an ngah mi pawl cu anmai siatnak ah a cang. Thuthimnak malten sim asile, pawlkom na umnak ah midang siatnak le tlamtlin lonak cu hmanrua ah hmang tahratin mi zuar thlainak in lamtang na tuah ih lalnak sinak na ngah mi cun Pathian hmin a cawi mawi lo vekin cuvek in na ngah mi sumpai, dinhmun in na hrang siatnak a lo thlen mi kha na nun sungah na hmu lai ding ti theih cia a tha. Satan tumtah mi cu nangmah siatsuah ding asilo, na leitlun nun kha Pathian thu in nung lo dingin lo tuah kha asi. Pathian thu in na nung lo tikah nangmai tisa thinlung duhnak ruahnak vekin nun kha asi. Cutin satan hmanrua, huatnak, zuarthlai awknak, dik lo nak hmangin na ngah mi pawl cu ziangthawn a bang aw ti asile ek kha suirawng hnih mi vek asi. Ziangkim a hmu tlang thluh tu Pathian hmai ahcun fihnungza asi. Milai cu na bum thei ding nan Pathian cu zohman in an bum thei lo. Na leitlun nun ih tumtah mi cu Pathian hmin sunlawinak asi vekin leitlun hmanrua duh ah Pathian thu loin va nung, cangvai sual pang hlah. Satan thang sungah na tang asile na tal suak thei lo pang ding. Leitltun thil le ri, sumpai, bungrua, canpual tha, dinhmun pawl cu na leitlun nun ah Pathian tumtah mi tuan famkim theinak ding hrangah hmanrua men an si. “Pathian in raithawinak hnakin thulunnak a duh sawn.”\nLeitlun milai mithmuh ah na tlasam zet men thei, fimnak, thiamnak, thilti theinak, sumleipai, inn le lo, tlaksam zet vekin na thei aw men thei. Pathian in a lo sersiam ih A Fapa thisen in A lo lei, A lo tlen tikah tumtah nak nei in Alo rundam mi na si vekin cui Amai tumtah mi tuansuak thei dingin a tul mi hmanrua, sumpai, thilri, bungrua, dinhmun le canpual tha khal Amai tikcu le hmunah a lo pe theh ding, A retcia thepthep asi. Khrih Zesu ahcun ziangkim pek cia kan si.\nPathian fate pawl leitlun nunah Pathian in thlawsuah in pe lo pang ding ti phan ding zianghman a um lo, in pek cia mi thlawsuah malsawm pawl hi hmang sual pang lo dingin fimkhur ten nitin Thlarau Thianghlim kaihhruai nak hnuai ah nunpi ding kan si sawn.\n7) Sersiam mi\nLaitlang kan um lai ah RTC timi Hino truck tumpi kan hmuh le Japan tuah mi tiah in sim theu. Cuvek thotho in electronic thilri le ramdang thilri kan hmuh tikah German tuah, USA tuah tivek kan rak ngaina cuang zet theu. Asinan, tidai kan in tikah “Pathian tuah tidai” titu ka thei dah lo. Cuvek thotho in thli kan hip tikah, leilung kan pal tikah “Pathian tuah leitlun” ti theihhngilh loin nitin kan nun hi Patian kutsuak sersiam mi parah, sungah, lakah sersiam mi ei, in, hip in kan nung, kan tlangleng rero asi ti thei in nun hi Pathian Thlarau thu hnuai ah up awaw in nung ringring ding kan si. Leitlun sersiam mi hmuahhmuah lakah Pathian in milai a duhdawt bik kan ti thei. Ziangah tile Pathian in caw le naa hrangah A Fapa a pek ti khui hmanah kan hmu dah lo. Semtirnak sungah ziangkim sersiam mi tlunah uktu, kilkhawitu, thu nei tu dingah Pathian in milai a ret. Milai tluk siat hnu ah cui thuneihnak cu milai in kan hloh. Asinan, Khrih Zesu ahcun ziangkim thlawsuah pek kan si sal zo. Curuangah Zesu Krih ahcun ruahban lo mangbangza thlawsuah pek kan si zo. Sersiam mi sinak ihsin Pathian fate sinak kan co zo. Zesu in “lei le van ih thuneih nak hmuahhmuah cu ka hnenah pek asi zo” a ti. Zesu Khrih ih Thalrau cu kan sungah a ceng ih kanmai sung ihsin a cangvai asi. Cuticun a Pathian sinak, ziang hmuahhmuah tlunah thuneih nak neitu asinak cu a tuldan vekin hmang thei asi ringring. Cui Krih ih thuneih nak cu a tluse zo mi kan tisa thinlung ruahnak milai diriamnak, porh awknak hrangah hman dingah si loin Patian tumtah kan leitlun nunsungah tuansuak thei dingin huham cahnak thawn kan sungah hna a tuan sawn mi asi. Pathian fate pawl thlarau lamah kan nauhak tuk, kan tisa thinlung duhnak sungin in uk ringring lai ruangah Khrih ih huham cahnak kan sung ihsin a lang suak thei lo sawn asi theu. Sersiam mi ziangkim cu Khrih kehram ah pek asi zo ih Khrih Thlarau cu kan sungah a ceng ih Khrih sungah kannih kan nung, cutin ziangkim huham cahnak in thuam mi kan si. Cutin ziangkim sersiam mi parah thuneihtu, Khrih Zesu Thlarau cu kan sung ah a cangvai ih mi pakhat cio nunah Pathian tumtah cu tuansuak asi. Cuticun Pathian fate, Khrih zumtu pawl hrang ahcun Pathian in kan hrangah kan duh mi in tuahsak thei ding le thei lo ding tiah thusut ding a um nawn lo, Pathian duhmi, tumtah mi le A hmin sunlawinak asi maw, timi lawng thusuhnak ummi asi. Khrih Zesu ah ziangtluk sunglawi ropi, huham cahnak ih khatin rundam kan si timi zum lo tu pawl cun Bawipa, ka zum lo nak hi ibawm aw” ti ah pacang pakhat pa in Zesu hnenah a dil vekin thlacam ding asi.\n8) Lungawi, riahsiat:\nPathian fate, zumtu pawl hrangah mi in in duh lo pang pei maw, mi in in hua pang pei maw? ti phan ding zianghman a um lo. Cuvek thotho in mi tha lo pawl ruangah ka ngah ding mi, sinak, dinhmun, hnatuan, canpual tha ka ngah lo pang ding ti phan ding khal a um lo. Pathian hnen ihsin a ra lomi, milai hnen ihsin satan bumnaka ra ding fimkhur ding lawng kan nei. Satan palai pawl hnen ihsin a ra mi, bum awk nak cun Pathian cawimawi le sunlawih loin milai porh awknak, fak awknak, cawimawi nak, duhdawt awknak, lamtang tuah awknak, pawlkom awknak, a suak tikah Pathian huat bik mi (abomination to God) a si Kan inn hnen pa thlawsuah pe dingin Pathian in thu in rawn dah lo vekin kanmah thlawsuah pe ding khalin kan inn hnen pa a rawn dah lo. A duhdawt zangfahnak in kan parah a phuang suak aw sawn mi asi. Cun khat lamah, nitin nunah laksawng kan co mi pawl kha kanmai tuahmi, Pathian thu kan lun zatin, vek cekci in cituh rah kan seng rero sawn asi. Vanram kainak ding hrangah kanmai tuah mi a um lo. Asinan leitlun nun thlawsuah le laksawng hrangah theitawk suah in tuan, zuam, a thu hnuai ah nung dingin Pathian in cantha in pek asi sawn. Cutin leitlun kan nun sungah Pathian fate pawl cu huat nak tawng tengteng ding kan si,”Keimah in huat ruangah nannih khal an lo hua ding” tiah Bawi Zesu in leitlun a um lai ah a simta.\nMidang in in hua pang ding, kan parah an lung a awi lo pang ding ti phan ding zianghman a um lo. Ziangah tile kan pehtlaih mi pawl parah kan tuah duh mi cu duhdawtnak in Pathian in in fial mi an hrang thatnak tuah ding lawng asi ruangah asi. Duhdawtnak ih nungtu pawl hrangah tihnak phannak tivek a um nawn lo. Kanmai hrangah kan nung sisehla in hua pang ding le in duh lopang ding, kan parah thiltha lo an tuah pang ding tla phan ding kan nei ding. Cutin kan parah thiltha lo an tuah khal asile kanmah in thlah tu Pathian parah thiltha lo an tuah asi ih a rei hlanah an sir aw sal ding. Ziangah tile anmah thawn kan pehtlaih awknak in kan ruahsan mi umsun cu Pathian in kanmah hmangin an hrang thiltha a tuah ding mi lawng asi. Midang in kan parah thiltha lo an tuah hman va sisehla, mailai tisa thinlung cu naa in tap rero hman sehla thlarau ah lungawi sawn ding kan si. Ziangah tile santlai lomi tisa cu nitin kross ah khengbet in tisa duhnak cu thihter sawn ding kan si. Tisa duhnak, nuam timi, phurnak pawl cu thihter, famkim lo in tuah tikah thlarau lamah kan hlawknak sawn asi. Cuticun kan tisa thinlung a kekkuai ih Pathian hmai ah kan kun tikah Pathian co hlan tlak mi a kekkhuai mi thinlung ihsin rimhmui raithawinak cu kan sung ihsin a suak theinak sawn asi. Satan in zumtu pawl parah a sebik a tuah thei mi cu thihnak asi. Cui thihnak cu Khrih hrangah a nungtu pawl hrang ahcun hlawknak ah Pathian in a canter zo.\ni) Na Pathian thawn nan pehtlaih nak dal tu a um maw? A um asile sualnak asi ding. Sualnak cu Pathian in a ten tuk mi asi ih Pathian thawn an um tlang thei lo. Pathian na duhdawt asile sualnak cu na tlansan a tul. Na tisa duhzawng sualnak maw na hril ding, Pathian na hril ding? Bawi pahnih na rian kawp thei lo.\nii) Midang thawn na pehtlaih nak ah na lung a awi maw?\nAmerica ramih social scientist pawlin an hmuh suak mi cu “Mai hrang lawng ruat (the most selfish people) pawl hi mi lungawi lo bik (the most unhappy) an si” an ti. Na pehtlaih mi pawl kha nangmai hrangah asilo, nangmah lo cawimawi tu, tantu, na sualnak lo hupphen saktu ding an silo, nangmah hmangin an hnenah Pathian in a duhdawtnak langter a duh asi.\niii) Nangmai hril mi siloin na pehtlaih mi pawl, na nulepa, unau sungkhat fate pawl duhdawt loin Pathian ka duhdawt na ti asile thuphan na per asi ding, Pathian kha na sual huhphennak ah na tul in na thei aw tla asi sawn thei. Pathian na duhdawtnak cu mit in na hmuh thei mi, Pathian in nangmah thawn pehtlai dingin a lo ruatsak mi pawl parah lang ding mi asi.\niv) Midang na ciahneh mi pawl parah ziangtin na ciahneh timi in satan palai maw na si, Pathian palai ti a langter. Na pehtlaih mi, ciahneh mi nunah Pathian duhdawtnak le Khrih mizia tipungtu na sile Khrih ih palai na si dingih huatnak, hurkhuannak le sualnak, tisa sual mizia nuntu tipungtu nasile na rianmi, na pu pa cu satan asi tinak asi, ziang ka si na ti awk khal le na rah in a lang.\nv) Na hna sungah a lutmi, na mit in na hmuh mi, na taksa in na dai miin ziangtin zianglam ah alo ciahneh, Pathian thawn a lo nai ter maw, satan thawn a lo nai ter sawn? Relsiat thangsiatnak thusia na hnakua sungah na lut ter rero asile relsiat thangsiat awknak um dingin nangmah kha tuanvo nei tu na si. Voksa bazar um dingin voksa a lei tu an um a tul vek asi. Voksa bazar um thei dingin a zuar tu le a lei tu an thupitdan a bang aw aw. Cuvek in relsiat thangsiat awknak (satan bazar) um dingin a rel tu le a ngaitu an thupitdan a bang aw aw. Thusia, thangsiat, relsiat awknak tipungtu, huat awknak, dodal awknak tipungtu ding hrangah na hna, na mit, na kaa, na taksa ruangpi na hmang ding maw? hril ding na nei.\nNa nun in Pathian a cawi mawi dingmaw, satan a cawimawi ding?\nZumtu, Khrih dungthluntu pawl leitlunah kan huat dingmi cu satan le sualnak lawng asi.


Timtuahnak Le Ruahsannak - Chinland Today Media\nDecember 5, 2010 12:44 am·0 comments\nLuka 2:8-12; 21:25-28\nBawipai’ vancungmi pakhat cu an hnenah a rung lang ih Bawipai’ sunlawinak cu an parah a rung tleu. – Luka 2:9\n– Daniel 1-2\n– 1 Johan 4\nKan fale nauhak an silai ahcun Christmas hlan Nipi ni netabik ihsin Christmas thlen ding zaan tiang zaanriah ei hnu ah zaantinte thinghnah kual le khuailul mei vangin Jesuh Khrih ratnak kan hmuak ttheu. Christmas carol hla sak in Jesuh Khrih suahnak thu Bible canghril tawi tete kan siar ttheu. Cuih caan cu Christmas hrangah kan thinlung timtuahnak caan hleice a si.\nAsinan Christmas hmuahnak (Advent) cu cuvial lawngin a si lo. Kum zabu pali lai ih Christmas hmuahnak an ra tuah thoklai ah Jesuh ih suah cam Christmas lawm dingih timtuahnak lawng si loin Jesuh Khrih a vei hnihnak a rat saalnak kha ruahsannak thawn hngahnak tla a tel cih. Zumtu hmaisa pawl cun Jesuh Khrih rat saalnak ding thutiam parah ruahsannak le lungawi thinnomnak an nei.\nThuthangttha Luka in, “Bawipai’ vancungmi pakhat cu tuukhal pawl hnenah a rung lang ih Bawipai’ sunlawinak cu an parah a rung tleu,” a ti (Luka. 2:9). Luka in A rat saalnak ding khal, “Mi Fapa cu mero tlun in sunlawinak le a nasazetmi huham thawn a lang ding,” a ti (Luka 21:27). Hih thil cangmi pahnih in Pathian Fapa leilung ih a ratsannak thutlangpi an langter.\nLatin ttong “advent” ih sullam cu “a ralai (a coming)” tican a si. Christmas hlan December thla Zarhpi Ni pawl hi Runtu Bawipa Jesuh Bethlehem ih a veikhatnak a rak ratnak kha sualsirnak le lungawinak thawn kan hmuah le kan lawmhnak caan sunglawi le sunlawinak thawn a veihnihnak a rat saalnak ding kha ruahsannak thawn kan hngahnak mangbangza tikcu caan a si. Khrih a rak ra zo! Khrih a ra saal ding! – David McCasland\nA veikhatnak Jesuh leitlun a rat lai ah,\nA thuanthu cu tangdornak a si;\nAsinan ra saal dingin thu a rak tiam,\nHuham le sunlawinak thawn. – Sper\nKhrih a rak ra zo! Khrih a ra saal ding!\nKa Bawipa le ka Pathian


Magazine vs Nunthuleng ih Debate | VCTH\nMagazine vs Nunthuleng ih Debate\nHome » Cahram » Magazine vs Nunthuleng ih Debate\nBy vcth on February 25, 2011.\nNikhat ah Magazine leh Nunthuleng in zo si ṭhathnemnak mipi hrangah a suahpi sawn timi parah debate (Thu-el-aw) an tuah.\nNunthuleng in “a thoknak ah challenge ka lo tuah. Na magazine ih ṭhathnemnak pawl sim aw.”\nMagazine cu ningzak nawn in “nangmah ih thazang pawl a si mi hardcover leh paperback hi ka lo zuam thei lo ee. Kei cu cahnah pawl suah memen lawng ka si ko ee. Khah, na hnak in ka ṭhathnem timi na thei zo ko lo maw?” tin Nunthuleng in a ti.\nCutin, Nunthuleng cu tlung dingin a tho ciah ah….. Magazine in mitthli te thawn “Melte um ta!” tin a kham.\nCu hnuah “Ka hnak in na cak sawn ti a si thei ko. Asinan ca suahnak lam ah zo in a suah thei sawn, keimah ka silo sawm. Kei hi zarhtin, silole thla tin, silole kumkhat ahcun a mel bik voi (2) ka suah thei. Nangmah hrang cu a melbik thla (6) ihsin kumkhat caan na lak ṭul. A caancaan le kha hnak in caan na lak ṭul lai. Cuhlei-ah, na ngan ding mi nunthuleng hrangah na ruat ṭul nasa lai, ”\nNunthuleng in “Ka hnakin voi tam sawn na suah thei ko. Asinan, ka cabu pawl hi minung pawl ih nunnak, adventures, calai leh fimthiamnak pawl ka langter thei. Ka ngan thei. Himi pawl hi magazine ah a um lo. Magazine cu cahmai tla a mal. Thehle, a ṭul lo mi cahmai pawl le a tam tuk fawn.”\n“ Na hmel hman si hlah, magazine hi ‘fimthiamnak amal’ tin na sim ngam. National Geographic pawl, Psychology Today pawl hi zoh hnik aw. Himi pawl hi adventurous leh fimthiamnak magazine pawl a si kha.”\nAn titi a nuam sinsin, an ka a thaw vivo thlang.\n“Himi pawl hi ‘phiang kum voikhat’ thu na si men. Zoh aw! Playboy, Cosmopolitan pawl, tabloids (Thuthangca vekih ca tlap malte thawn suahmi an si).. hmm sim ding a tam tuk ee. Nunthuleng hi cu casiar tu pawl ih a ṭul sam mi calai vitamin pek thei ringring tu a si. Nang thawn cu kan linglet ko ee.”\nNunthuleng in cutin a ti veten, Magazine cu a tonak hmun in a tho ih..\n“Na ṭong luar kai tuk. Nangmah khal zianghman ruahnak pek thei lo mi duhdawtnak nunthuleng aa-aa pawl na nei ve, na suah ve timi hngilh hlah aw. Na ṭong mi hi hansawng titerawk (the most hypocritical statement) rori a si. Thehle, tabloids (Thuthangca vekih ca tlap malte thawn suahmi a si) pawl hi Makazin a si lo sokhaw.”\nNunthuleng in leh salnak a tuah hlan ah minute pakhat hrawng daiten a to. Cuhnuah “Kan thurel hi melte remnak kan lak ding ih, kan cawl ta le a ṭha ding ka ti ee”\nAn cahmai pawl an phit ih-\nNunthleng in “Ka lo sim duh mi pakhat cu- na cahmai pawl hi tu lai leilungtlun thuthang pawl a ṭhabik in suah thei ding in zuam aw. Asinan, nang hi lo zuam hrim mi a silo. Ahleice in thuanthu ah hminthang mi pawl ih thu, philosopher pawl ih thu, scientist pawl ih thu pawl langternak ah ka hrangah zuam na silo.”\n“Ka lungkim ko, ka saduh thah mi cu- Magazine cover leh thuanthu tawi,cahram tawi pawl in minung pawl ka hip thei mi hi magazine ih ṭhathnemnak pakhat a si pei cu…” tiah Magazien in a sim sal.\nNunthuleng in “Ka lungawi, pakhat te ka lo sim duh. Rang zet in na suah thei tuk mi hi ka lo iksik zet ee… hehe”\nTu ahcun, Magazine leh Nunthuleng hi pakhat leh pakhat theithiamnak an ngah zo.\nMah le thuruatnak te thawn an um lai fang ah…\nNunthuleng in “hei Magazine, kan pahnih kan bangawk lo mi pawl a um phah ko nan, leilungtlun leh minung pawl thin nuam dingah a bangawk lo mi lamzin pawl in a bawm rero tu kan si.”\n“Ee, pakhat, Radio hi teh ziang tin na hmu?” tin Nunthuleng in a sut.\n“Ning um zet ee. Thehle, grammer tla ṭhaten a thiam lo hmang ee” tin Magazine in capoh in a sawn.\nAn hni phah in an tlung.\n(The Novel vs. The Magazine – A Debate by Jessica Mueller)


Pakhat le Pakhat Duhdaw Aw Uh - Chinland Today Media\nPakhat le Pakhat Duhdaw Aw Uh\nAugust 16, 2010 12:57 am·0 comments\n“Pakhat le pakhat tlunah duhdawtnak nan neih ahcun zokhal in Keimah ih dungthluntu nan si kha an lo thei ding a si,” tiah a ti. – Johan 13:35\n– Saam 94-96\n– Rom 15:14-33\n“Khristian pawl dokalh ding cun nasazet ih ttan na laak a ttul ding. A hrimhrim thu ah Khristian pawl cu mi ngaidam theibik, midang theithiam thei, ruahnak neizetmi kan hmuhton ttheumi mibur an si. A ttha lolam in thu an ruat dah lo. Hmuh daan dangdang nei ding tla an uar. Thinheng har, mi ngaidam lohli, olsam tein thu an tthen lohli lo, duhdawtnak thinlung thawn an ttuan”… A si lo, um hrih… a linglet zawngin thu ka ruat!\nEmail sungah a tlun ih ca ka siar tikah ka hnih a suak. Hmuhtonmi tthazet neih cu a ttha. Zumtu tampi cu a tlun ih thu thawn a linglet in, “Kan Choir hruaitu in amah lawnglawng pakzai a sakter, Pastor in cibai i buk tikah a zoh hman i zoh lo, tampi ka ttuan, atu hnakih tam lom le porh dingmi ka si na’n,” an ti ttheu.\nThinhennak, riahsiatnak, porh awknak pawl hi zumtu pawl lakah tla sim a ttul. Mi in kan parah tuah hngai seh ti kan duh vekin midang parah kan tuah maw? (Matthai 7:12). Mi parah sualnak puh mai loin kan ngaidam thei sawn maw? (Filipi 2:3). Pakhat le pakhat kan duhdawt awknak ihsin Jesuh thluntu kan sinak leitlun mi pawl in an thei maw? (Johan 13:35). Himi hi kan hrangah thudik a si maw? – Cindy Hess Kasper\nBawipa i tleu-vangter hram aw,\nKa tuah, ka simnak hmuahhmuah ah;\nNa duhdawtnak nasatzia ka parah langseh,\nMi pakhatkhat tal Na hnenah hruai dingin. – Sper\nTettikhannak tthabik cu duhdawtnak langter hi a si ttheu.\nA Saangzetmi Thutheihternak\nRualpi Tthat Awknak


Na Nitin Nunah Pathian a tel maw - Hre Mang\nNa Nitin Nunah Pathian a tel maw\nNa nitin nunah na Pathian a tel maw?\n1) Na khawruah nak: KLICK\n2) Na hna in na theihmi: KLICK\n3) Na mit in na hmuh mi: KLICK\n1) Na khawruahnak:\nVoikhat cu Satan hin milai khawruahnak sungah ziangtluk tiang a tel thei timi hliakhlai dingin ka timtuah rero laiah ka blakberry cellphone sungih Bible ah (search) “satan” timi tongfang hmanin hawl-awl nak in tongfang ka hawl tikah I Sansiarnak 21:1, a ra suak hmaisabik ka siar ngah, “Satan in Israel parah harsatnak thlenter a duh ruangah David cu thusia a forh ih Israel mipum siar duhnak thinlung a neihter”.\nHitawkah a fiangzetmi cu, Pathian in a rinsan zetmi, David Siangpahrang, thinlung sungah Satan in ziangtin hna a tuan, David thinlung kha thunun (uk) tahratin a khawruahdan kha Pathian dodal le Satan duhzawng in a ruatter ih a ramsung mipum a siar ter thu kan hmu. Bible in ziang a sim ti zoh hrih uhsi, a hnuailam thu pawl hin a sim fiang zet.\nDuntluntu 5:3, Cutikah Piter in, “Ananias, ziangah so Satan in a lo neh ih na thil zuarnak ih na ngahmi tangka a hrek cu suup tahrat in Thlarau Thianghlim na bum? Mirang in, (New American Standard Bible (©1995)) “But Peter said, "Ananias, why has Satan filled your heart to lie to the Holy Spirit and to keep back some of the price of the land?”\nHitawkah a fiangzet mi cu Ananias ih thinlung khawruahnak sungah Satan in hmun a luah, a khawruahnak sungah Satan in Pathian hmaiah thuphan per dingin a fial ti a fiang. Ananias ih thinlung kha Satan in a uk (thunun) ti a fiang. Asinan a tuar tu cu zo asi? Cun Judas sungah Satan a lut thu zoh hrih hnik uhsi:\nLuke 22:3, “Cule dungthluntu hleihnih sungih a telmi Iskariot an timi Judas sungah Satan a lut.” Mirang in, “And Satan entered into Judas who was called Iscariot, belonging to the number of the twelve”.\nJer 17:9 “Milai ih thinlung cu zoso a theithiam ding? Ziangdang hnakin mibum hmang\nbik a si; Damter dingah a harzet, a natnak a besia tuk! Mirang in, (New American Standard Bible (©1995) "The heart is more deceitful than all else And is desperately sick; Who can understand it?”\n3Cumi cu khuaza vanrang hnuai ih thil ṭha lobik a si. Mi hmuahhmuah hrangah khawlairel bangrep a thleng. Minung thinlung cu an nun sungah aatnak le ṭhatlonak in a khat. Cui hnuah mithi pawl hnenah an feh a si. Mirang tongin, “This is an evil in all that is done under the sun, that there is one fate for all men. Furthermore, the hearts of the sons of men are full of evil and insanity is in their hearts throughout their lives. Afterwards they go to the dead.”\nMark 7:20-23: Cule Jesuh in, “Mi a baaltertu ngaingai cu a sunglam ihsin a suakmi an si. 21Ziangah tile ṭhatlonak a tuahtertu ruahnak ṭha lo pawl cu minung sunglam ihsin a suakmi an si: nupa sualnak, rukruk, mithah, 22ṭaangṭawm sualnak, duhham, thil siava dangdang tuah, mibum, a mawi lo zetmi thilsual tuah, iksiik, misimsiat, puarthau le aat-thlakza thil tuahnak, 23hi thil siava pawl hi minung thinlung sung ihsin a suakmi an si ih hi pawl hin mi an baalter a si,” tiah a ti.\nZumtu, Khrih dungthlun tu pawl mah le mah ralrin tul mi cu:\n· Milai thluak, thinlung sungah ruahnak (pomdan, hmuhdan, ngaidan, tvp) a suak tertu hi khui tawk ihsin asi, ruahnak a suak ter tu pathum: Satan, milai thinlung, le Pathian Thlarau hnen ihsin an si.\n· Milai thinlung cu Pathian Thlarau in a uk lo asi ahcun mah le mah humhim awknak nei lo, Satan in a duh tiktikah a duhduh tuahter ruatter dingin a ukmi ( a thunun mi) asi.\n· Satan tel lo hman in milai thinlung cu sualnak ih hrampi asizia thu Bawi Zesu in a sim.\n· Curuangah, mi zokhal, pastor le kawhhran hruaitu pawl telin (David Siangpahrang telin), Pathian Thlarau in a uk lomi thinlung cu Satan hmanrua men ansi ringring ti fimkhur a va tul ve.\nAsile, kan thinlung sungah ruahnak kan neih mi cu khui tawk ihsin a ra ti ziangtin kan theithei ding? A tawinak in, Pathian Thlarau in a uk lomi milai (thinlung) pawlin theihtheinak an nei lo. Pathian Thlarau in a uk lo mi thinlung ihisin a suak mi ruahnak pawl cu thiltha, Pathian duhzawng kan tuah si hmang an ti lai ah Pathian Thlarau an dodal rero asi. David Siangpahrang in a uk mi miphun pawl mipum siar cu a sual maw si? Evi in a thinlung sungah satan in ruahnak a pek vekin siatha theihnak thingrah a ei ih fim deuh ding cu a sual maw si? Saul siangpahrang in a ral neh mi pawl hnen ihsin rannung a lakmi thawn Pathian hnenah thawinak a pek cu a sual maw si? Pathian in a sual a ti, a pom lo. Leitlun milai pawl ruahnak cu Pathian Thlarau in a uk lo, a thunun lo tikah satan in a uk, a thunnun hai theu asi.\nCuruangah ziangvek zumtu, piangthar ti aw tu, pastor le biaknak lam zuam zet pawl khal an thinlung khawruahnak cu Pathian Thlarau in a uk lo can poh cu satan in a duhduh in a uk ih a hmang thei asi ti a fiang.\nNa thinlung Pathian Thlarau in a lo uk, thunnun ringring maw?\nPathian Thlarau in i-uk maw ti ziangtin ka theithei ding? Tiah na sut lala men thei. Na thinlung Pathian Thlarau in a lo uk maw, uk lo ti na theihtheih nak ding awlsam bik cu, na thinlung suangah khua a luah tam bik tu, na thinlung in na ruahmi, na duh mi, huat mi, nuam ti zawng, har ti zawng kha zoh aw aw la na thei thiam mei ding. Pathian Thlarau in na thinlung a uk asi ahcun Pathian in a duh mi pawl na duh dingih a huat mi pawl na hua ding. Pathian in a duhdawt mi na duhdawt dingih a huat tuk mi na hua tuk ve ding. Pathian in a duhdawt tukih a fapa thisen in a leimi, khrihfa, pawl na huat asi ahcun na thinlung sungah ziang in a lo uk ti cu sut aw rero nawn hlah. Pathian hmuihmel keng pawl na hua asile zo na hua ti khal midang sim tul loin na thei ko. Pathian in a huat tuk mi, a Fapa kha Khross parah a thihtertu, sualnak kha nuam na ti tukih na nunpi rero asi ahcun na thinlung kha zo in a lo uk ti kha sut rero nawn hlah aw. Biak in ah ziang na tuah, ziang dinhmun na nei, timi asilo, na sungah ziang a um, na sunglam nun kha zo in a lo uk, timi kha na sinak taktak, na thlarau mi sinak taktak sawn asi. Na thih tikah, na sunglam lo uk tu in amai umnak ah a lo hruai ding, a lo thlenpi ding.\nNa khawruahnak, na hmuhdan, pomdan, duhmi, huatmi, hiar mi, nuam timi, cak mi, ziangkim na lungsuak ihsin a puak suak mi ah na Pathian a tel maw? A tel lo asi ahcun satan ih uk mi le mibum hmang bik na thinlung cun na nitin nunah a lo bum zawk rero dingih a lobum asi ti hman na thei aw lo ding. Na theih awk tikah David, Evi, Ananias te nupa, pawl vekin khua a rak tlai tuk zo ding.\n“Zukneng in sihti a ngai bangin Bawipa, ka nun in nangmah a ngai” ti ah laimi zumtu pawlin hla an rak theu nan an thinlung in a ngai mi taktak cu leitlun tisa duhzawng, Bawipa ih huat zawng, a rak si theu tihi mi tampi in an ruat dah lo tla asi thei.\nNa khawruahnak, thinlung sungah Bawipa in a lo uk maw? Pathian Thlarau in a kaihhruai mi le a ukmi Khrih dungthluntu pawl nun ahcun ziangkim khawruahnak, thinlung sung hmunluah tu suangtuahnak le thuthluknak (decision) fate bik tiangin Pathian Thlarau in Khrih hmin sunlawinak ding hrangah a kaihruai, a uk, a thunun ringring asi.\n2. Na hna in na theihmi:\nVoikhat cu pastor pa in hitin a sim, “Na hna kha hnawmpung asilole thusia lut ter hlah aw, ziangah tile zohman duh lomi hnambal pawl cu hnawmpung sungah an hlawn theu” ati. Laimi lakah mi relsiat thangsiat hmang ziangah an tam tuk ti asile a ngai paih tu an tam tuk ruangah asi. A ngai paih tu um lo sehla zohman in mi relsiat thangsiat paih an um lo dingih satan khalin amai hlawknak um loin mi relsiat thangsiat tu pawl kha hlawhman pek in a sawr rero paih nawn lo ding. Curuangah midang, Pathian fale pawl relsiat thangsiatnak thu nuam le phur zetin a ngai rero tu cu a reltu tha pe rero tu, bawmtu asi ih a reltu vek thotho in thusia karhzai ter tu dingah an thupit dan a bang aw aw. Bazar ah salei tu le zuar tu cu sa bazar a um ringring thei nak dingah an thupit dan a bang awk vek khi asi. Thusia, satan duhzawng na ngai rero asile satan bazar um ringring dingin thazang na pek rero asi.\nHna sung ihsin a lut mi in lungput a danglam ter ih lungput mizia in nuncan ziaza, mithmai langdan le tongkam a suahter. Na hna sungah ziang a lut ti na fimkhur lo asile na lungput thinlung mizia na duh vekin na kaihrem in na mawng thei lo ding. Mi tampi in an duhzet mi mizia, nunzan ziaza mawi an neih thei lo nak cu an duhzetmi mizia mawi nei dingin theih tul mi an hna sungah an thunlut lo ih an duh zetmi nuncan ziazia lungput mizia pawl siatsuah tu thusia tamtuk an hna sungah an lutter ruangah asi theu. Cun, na hna in ziangvek ngai nuam na ti, timi in ziangvek milai na si, na sunglam ah ziangvek in a lo uk ti khal theih theih na si. Cinghnia rual umnak ah beram rual an um thei lo vekin na sunglam ah thusia, satan hmanrua na umter asile a thianghlim mi Pathian Thlarau na sunglam ah a um lo tinak asi. Na inn hnen pa kha zovek asi ti na thei duh asile leng ihsin a inn sungah zovek milai an lut rero ti zoh aw la na theithei mei ding. Cuvek in na sunglam ah na lut ter mi, na hna kua sung ih nitin a lut ringring mi tongfang pawl kha na sunglam in ziang a hiar, nuam ati, na sinak tataktak langter tu an si.\nZumtu Khrih dungthlun pakhatkhat cu Satan fa le pawlin an pupa an porh rero nak lakah reipi a umih a hna sungah satan an porh rero nak tongkam a ngai rero asi ahcun amah le amah tihnung dinhmun ah a ret aw rero tinak asi. A tisa in ngai nuam ati zet mi, thulolak hnihsuak, phur um, thinlung hloptlo ter tu, cawk phur tu, hiar hal nak, hurkhuannak, puarthau nak, midang ziangsiar lo tongkam, midang namthlaknak tongkam, pathian fale pawl thangsiat nautatnak, tvp, thu pawl a hna sungah a thunlut tam poh asile a thinlung mizia cu a hna sung ihsin a theih mi vekin satan duhzawng le a hmanrua ttha si dingin in tuah rero asi vekin Pathian thutak, nunsimnak, le a thlarau hrang thuthangtha, zirhnak pawl cu a thinlung in a kha fualvo vekin, asilole ngai nuam tinak a nei nawn lo ding. Curuangah voi tampi cu biaknak lam thu ahcun sakhaw mi zet vek si si in biak inn sung ah Pathian thuthangtha ngai ve ten a it tthat ringring tu pawl, Pathian thusim a sau tuk tiah phunzai ringring tu pawl khi an nun tikcu can an hman dan zoh asile leitlun thu lawnglawng an hna sungah an rak lut ter tikah an thinlung sung cu leitlun thu pawl in khua a luahkhat theh mi an rak si theu nan hmu ding.\nSatan fa le pawlin an pupa an porh rero nak tongkam cu ziangvek saw asi, tiah a suttu tla nan um men thei. Malten sim sehla; mi pakhatkhat in pastor le Pathian fa, zumtu pawl an tluksiatnak, tlaksamnak thu, thangsiat le nautat, se-tet zawngin nuam ti zetin a rel mi siseh, leitlun tisa nuamnung cemnak milai thinlung lapeng tu thu pawl thaw zetin sim rero nak cu, khatlam zawngin kan sim asile, an pupa satan an porh rero nak asi. Satan hnatuan a tlawhtlinnakah a lungawipinak thu asi, ih satan hlawhtlinnak a lungawipi tu cu Pathian lamtang asi thei lo. Curuangah mi zokhalin Pathian mithmuh le Bible in a thianghlim lo atimi thu pawl a hna sungah a lut ter rero asile satan duhzawng lungput le thinlung mizia nei dingin a tuah aw rero tinak asi. Osama bin Ladin ih zirhnak hnuai ah a thanglian mi pakhat cu America ralkaptha a cang thei ding maw si?\nCuruangah, Pathian Thlarau tel lo, thu relkhawmnak le a bawrhhlawh mi hnihsuah sainak hmunah, tisa thinlung cawm thau dingin le nuam ti zetin a to rero tu cu satan ralkap tha si thei dingin a tisa mizia a cawm thau rero tinak asi. Pathian le a fale pawl dodal dingin a thinlung a timtuah rero tinak asi.\nCun, Pathian fa le zumtu pawl cun thinlung sungah hmun luah tu thu pawl hi fimkhur a tul. Milai zokhal tikcu can khiahcia sungah kan nungih nitin can bitiam sungah a nungmi kan si vekin nitin can hmandan, hna sungah lut termi thu pawl buuk aw tawn ding a thupi tuk. Mi zokhalin a nitin nunah a hna sungah a lut ter mi thu hla pawl lakah a thlarau nun cawmtu ding a tel lo asile a thlarau nun cu a cak thei dah lo ding. A bal mi le a thianghlim lomi lawng hman si loin leitlun thu hla le thutha tampi pawlin a thinlung khua a luah ttheh ih a hna sungah thlarau nun cakter tu tha tha, thuthianghlim, Pathian thu pawl nitin a hnaa sung ihsin a thunlut lo asi ahcun a sunglam nun luahkhat tu cu a leitlun nun thu lawnglawng asi dingih a khawruahdan cu a thinlung in leitlun mi vekin a ruat ding.\nThuthangtha simtu in hitin a sim dah, “Zumtu pawlin kan nitin nunah leitlun thu tamtuk kan hna sungah kan lutter ruangah Pathian aw khal kan thleidang thei nawn lo.Mi tampi in Pathian hnenah kan mai duhmi lawng kan sim theu nan Pathian in insimmi kan ngai duh nawn lo”. Nikhat ah nahzi 24 a umih cumi can sungah Pathian awkam thei dingin tikcu ziangzat na pek? Na nitin nunah na hna sungah a lut mi pawl lakah Pathian aw a tel maw? Na hna sungah a lut tam bikmi thu in na nitin nun a lo khawr rero asi. Ziangvek milai na si duh? Na hna sungah a lut mi kha fimkhur aw la, Khrih le a lalram dokalhnak thu pawl kha na hna sungah lut ter hlah aw. Na lo sungah cawrual an lut asi ahcun na lorawl ei loin kham a harzet ding. Na lo sungah zawngrual an lut asi ahcun na lorawl ei lo dingin kham a harzet ding. Cuvekin na hna sungah thusia na lut ter rero asile na thinlung lo siatsuah lo dingin na kilhim harzet ding. A thianghlim mi le porh tlak asi mi Pathian duhzawng le thiltha a suahpi tu ding, na thinlung mizia lo tuah tha tu ding lawng kha na hna sungah lut ter aw.\nThuf: 8: 34; Ka thu a ngai ih nitinte ka saangka kiangah um in,\nKa innsung luh a hngaktu cu an lung a awi ding. (19:27) Ka fapa, zirnak na bansan ahcun\nna theih ciami kha na hngilh sal ding. (22:17) Na hna i tun aw, mifim pawl ih thusimmi ka lo zirh ding; Cun ka fimthiamnak na thinlung sungah ciing aw. (23:19) Ka fapa, ngai aw, fim awla, Lamzin dik kha thlun ringring aw. Thusimtu: 7:5, Mi aa ih na thangṭhatnak hla a sak mi ngai hnakin mifim ih kawknak ngai a ṭha sawn. Kol 3:1-2..Nannih cu nunnak ah Khrih thawn thawhter nan si zo ruangah Pathian vorhlam kap Khrih tonak vancung khuaih thil ah khin nan thinlung bun uh. 2Leilung tlun thil pawl ruat loin vancung thil pawl khi ruat sawn uh. 3Ziangah tile nan thi zo ih nan nunnak taktak cu Khrih thawn Pathian sungah thuh-in a um a si. 4Cuih nan nunnak taktak cu Khrih kha a si ih amah a lang tikah nannih tla amah thawn nan langtlang ding ih a sunlawinak nan ṭawm ve ding a si.\nSubpages (2): Na Hnaa in na theihmi ah Na Mitin Na Hmuh Mi


An Mo Thar Cu Nau Arak Pai – Meifar\nIndia, Uttar Pradesh ah fala le tlangval an neiaw. An sungkhat ih hmeltheihternak ihsin an neiaw. An neihawk hnuah an mo thar cu zo ti theih lo ih nau a keng cia ti an theisuak ih palik sakhan ah thubuai an thehlut. Thlakhat le hrek an neihawk hnuah mo thar cu a pum naa.\nSiizung ah an va zohdik ih nau a pai ti an thei, a naupai mi cu thla 4 a kim zo. Mopa in bumawknak a si a tiih a nupi thar cu a tlunpi duh nawn lo ih palik sakhan ah thubuai a thehlut. Mipa tei innsang in monu ih nulepa cu an dem, an fanu hi nau a paicia ti an thei ko nan an thuhsak an ti. Palik pawlin thilthleng hi theifiang dingin an zingzoi rero lai.\nThudang: Fala Pakhat In Tlangval A Bum Tum Nan A Hlawhsam, A Bum Tumdan Cu A Mawi Zet\nOnline Ih A Thil Tar Mi Pawl A Hlonhlo Hnuah Amah Le Mah A That Aw


WITHOUT CAR AN RIALDIP CURCO MAI – Times Of Chinland\nWITHOUT CAR AN RIALDIP CURCO MAI\nFebruary 7, 2018 admin1 World 0\nPhilipines Cozah cun Ramdang ihsin a thupte ih an lakluh mi mankhung zetzet Car sawmtel cu mani february ni 6 ni ah Buldozer thawn an palper theh.Hivek ih an tuahnak cu an ramsung ih eiru pawl donak cikhat a si tiah an ruah mi a si.\nHi mankhung Car tha taktak Buldozer ih palpernak hmun ah President Duterte cun a hmun rori ah a telpi ih tha a pek thu khal theih a si.Ram khawlipi Manila ih Custom Office ih an tuah mi ah Jaguar,Lexus,Corvette Stingray le japan SUVs le Germany Sedans pawl cu an siat mi Car pawl an si.\nHi Car pawl hi Philipines ram ah Cozah theihpinak tello ih an thunlut mi an si.President Durterte cun President a tuan sungah an ram sungih ei ruknak le rit theinak cu theitawp suah ih a do ding thu a sim.\nTAIWAN LINGHNIN AH HOTEL TLUZIK\nSI DAWTTU HNENIN HIV 21 IN NGAH


Na theih tengteng ṭulmi Meithal/Bomb hliamhma tuam hlawm dan - Falam Online Media\nNa theih tengteng ṭulmi Meithal/Bomb hliamhma tuam hlawm dan\nApril 15, 2021 Ni Hnem Sung\t0 Comments\nMiṭhen cun kan sentet lai in tlawngca ih kan zir mi thu tamzet cu kan nun lamtluan ih hman ṭangkai dingin mizaran tamsawn hrang ah hman theih ngai le atakin ṭhathnemnak an nei lo tiah an sim.\nCuhnakin zovek khalih kan tong/tuar thei ringringmi cangsualnak, thawsaam lai ih thaw pek/thawt thei dingih tuamhlawm awkdan, thi thei ding khawp in rawl haak tikih tuamhlawm awkdan, meithal hliamhma tuamhlawm dan tvk pawl hi kan sentet lai in tlawnginn ah zirhawk thei sehla mizapi hrang ah tamzet ṭhathnemnak a um sawn ding tiah an sim. (hivek hi santhar hnu ah kawlram tlawng pawl ah an zirh maw zirhlo ti cu ka ciang lo nan, kan nih san lai ahcun kan rak zir lo)\nCumi ah atufang kan ram dinhmun thawn milawbik le kan theih poimawh zetmi pakhat cu hliam tuar (meithal, bomb, naam tvk …) tikih tuamhlawm awkdan hi a si.\nAtufang ramsung um mipi cu thihnak khaamtlang ih ding ringring thawn an bangaw ih ziang tik lai khalah meithal kap le bomb puah tuar thei ringring dinhmun ah kan um. Curuangah cuvek dinhmun kan thleng tikah ziangtin kan tuamhlawm ding ti hi kan thei a poimawh zet.\nHliamhma besia kan tuar tikah ziangtin kan tuamhlawm ding…?\nAtlangpin Kg 68-81 hrawng i rit kumkim upa taksa ah 1.2-1.5 gallons (4.5-5.5 liters) thisen a um ih hriamhma lole thidok tivek ruangah kan taksa ihsin cumi zat thisen ih zaṭek 40% a suak cun thih a theih tiah siivai thiamsang pawl in an sim.\nHliamhma tuar ruangih nunnak liam mitamsawn cu thisen tamtuk suaknak ruangih thimi an si tiah zirzoinak neitu pawl in an hmusuak ih hliamhma kan tuar ah maw, kan kiangkap hliamhma tuar an um ah maw, ziangtin kan tuamhlawm ding … ?\nCat loin thisen a put tikah minute 3 sungah kan nunnak a cem thei. Curuangah hmaisabik ih kan tuah ṭulmi cu thisen suaknak hawl hmuh hi a si. Kan hngilh lo dingmi pakhat cu mi kan tuamhlawm hlan ah kanmahteh kan him maw timi kan thei ciang ta a ṭul. Asancu nangmah na hliam ve a si le tuamhlawm tuding an um lo/nang mah khal tuamhlawm na ṭul dingih vansiat cun thih hloh a tam sawn ter thei. Curuangah na safety hi number 1 ah na ret ṭul.\nThisen putmi phit sak hi hliamhma tuar pawl thi lo dingih kan tuah sak theimi thil thupibik a si ih hmaisabik ah thisen putnakbik kha hawl aw. A cang thei le na ngaihven hlan ah kuthruk bun aw. Na tuamhlawm hlan ah kiangkap hnen lole phone in maw bawmnak dilta tengteng aw.\nHmaisabik ah hlimhma zawn kha tizawi thei puan thawn hliamhma tuartu dinhmun zoh in nam aw. Nunau thidan khal thisen put phit nakah a tangkai zet. Cutin kan tuah a si le hliamhma ih zirin thi put nak zawn ah a thisen a khaal thei ih a luangsuak ding dang pawl kha a rak kham thei.\nHliamhma phit nakih na hman mi puan a ciap thluh khalle hlon hlah. A par in a dang nen bet sawn aw. Na phelh pang cun puan thawn a erh awmi thisen khal kha na dir ngah dingih a thar in thisen a suak sal thei.\nHow much blood do you have in your body? Why is it so essential to your survival And how much blood can you lose before it’s too late? #TILhttps://t.co/lgR5VSM7uY\n— INSH (@INSH) August 17, 2018\nAthupi zetmi thisen suak control dan\nLeilung tha (Gravity) hin thisen a ti luang cak tiah mithiamsang ṭhenkhat in an sim. Cumi simfiahnak ih an hman mi cu “na kut na thlir tikah vansang sawn ih na thlirmi kut ah tangta sawn ih na retmi hnakin a var (thisen mal ruangah) sawn in a lang ding. Thuaitasawn ih na retmi kut kha thisen tam in a sen cuang ding” ti a si.\nCuti a si tikah kut ih hliamhma na tuar mi kha nathin hnaka hnakih sang ah thlir aw la thisen luang dan a ti mal ding ih thi put nak na phit mi kha tamzet a lo bawm ding. Nan, thi putnak kha na zetin hmet a ṭul ti kha hngilh aw hlah.\nNa paang, ṭaang le na hngawng tivek ih hliamhma thi put cu tuamhlawm dan ding a har zet. Hliamhma tum deuh a si le a sung khal ah puansia fai an hrawh ṭheu. Thi put nak zawn rori ah puansia fai thawn na kut hnih rorin nam aw. Siizung thleng hlan sung lole Siivai hmanrua thawn lo bawm tuding an thlen hlan sung catbang loin thiputnak kha puansia fai thawn hru aw la na kuthnih rorin nam ringring aw. Cutibak lo cu tuamhlawm dan dang a har.\nThiputnak kiang in puansia fai lole hri thawn reek a ṭha maw?\nRam cangkang ahcun Ke lole Kut tivek hliamhma tuar tikih hman dingmi “tourniquet” timi an kol tlangpi. Cumicu thiput pit dingin hliamhma kiang ih reek nak ding device a si.\nCuvek hmanrua a um lo nak ahcun hridai lole puan tivek thawn thiputnak kiangin an ṭawn reek ṭheu.\nHimi tuamhlawmdan cu Siivai thiamsang ṭhenkhat in a ṭul tuk caan lawng ah hman ding a si an ti. US ram ih Doctor pakhat cun hitin a sim fiang.\n“Doctor cun ‘na Kut Ke maw na nunnak sawn’ tivek dinhmun lawng ah hman cii a si. Hivekih caan reizet an reek mi Kut Ke cu tan a ṭul tlangpi. Reek na cing in thisen a suak thotho tla cun a santlai tuk lo. Thisen huul rori ding khawp ih kan reek tikah kan Ke-Kut ah thisen a feh lo ih a rak siat ṭheu. Curuangah tan lo theih lo a si ṭheu” a ti.\nThih thei ding khawp ih thisen put dan\n1. a zit rorin thisen zit suak\n2. hliamhma ihsin cat bang loih thisen put\n3. leilung lole zial ah thisen a lit tikah\n4. puan lole bandage tivek ah sawr thei ding khawp ih thisen a um caan\n5. Kut bul Ke bul\n6. hliamhma tuartu nikhua theilo biak theihlo ih a um caan lole lung aa in boruak umdan zianghman theithiam nawn lo ….\n← SAC ralkap in Hlasakthiam PoPo le Lemcang hminthang Zin Wine an kai\nLamziin lailak ah SAC ralkap CiilNuai an tuar →


Laithat’pa Min Aung Hlaing Cu Russia Ramah ‘Leitlun Humhimnak’ Thuhla Rel Dingin Ava Tlawng – Meifar\nLaithat’pa Min Aung Hlaing Cu Russia Ramah ‘Leitlun Humhimnak’ Thuhla Rel Dingin Ava Tlawng\nJune 21, 2021 admin Leitlun 0\nJune 20 ah Min Aung Hlaing le a kuthnuai ṭhenkhat cu International Security thuhla rel dingin Russia khawpi Moscow lam pan in an poksuak.\nConference cu June 22-24 tiang an nei ding, Covid-19 ruangah nikum 2020 ah an rak tuah thei lo. Myanmar ramsung thuneihnak a lak hnuah ramdang a tlawng veihnihnak a si. April 24 ah ASEAN meeting nei dingin Indonesia khawpi Jakarta ah arak tlawng zo.\nJune 18 ah UN meeting an rak nei ih mipi hnenah thuneihnak an pe kirsal lo asilen Myanmar ralkap cu mai ram ciar ah tlawngter lo ding, ralthuam pawl khal zuarh nawn lo ding ti pawl thurel tlangnak an nei.\nLeitlun ram 119 in Myanmar ralkap pawl hremnak pek ding thuhla cu an cohlang lo nan ram 36 in vote an pe ve lo, cumi ah China le Russia khal an telve.\nMyanmar ralkap cun an meeting thusuak cu an cohlang lo ih thuneihnak an laknak a san cu vote diklo ruangah a si an rak ti. Cutin ramdang khualtlawng thei lo dingih an rel hnu ni 2-nak ah Min Aung Hlaing cu Russia ramah ava tlawng cih.\nChina Um Chinnu In Bum A Tong, A Bumtu In Midang Zuk A Hmang\nRalkap In Naupai An Velhnak Ah A Nau A Siat


Burma Ram Feh Dan Ding Part 51 - Chinland Today Media\nBurma Ram Feh Dan Ding Part 51\nPublication Board Kan Din A Tul\nKan ram tthanso kan duh cio ih,cumi ding ah cun calai ih si theihkaunak pek a tul ti khal kan thei thluh cio ko.Himi ding ah hin cauk tam pi kan tuah a tul.Cauk ngan lam ah cun ka tuan tam hrih lo nan cauk tam kan neih a tul ti cu kan thei cio ko ding.1992 hrawng ah khan a si hmang Aizawl ah zan khat cu ka Pu Dr.Za Hlei Thang thawn thu kan rel tlang ih,cu tawk ah cun ka pu cun Haka pawl cun cauk an nei tam tuk zo i ti.Kei cun ziang zat ha an neih ka ti ih,a tong lovi,20 maw 30 maw 40 maw,ka ti.Cu zat hrawng a si ko,i ti.Cutik ah cun kei cun ram a that cun kan tuan tlang thluh ding ih,cu zat cu kan tuah ve mai ding ka ti.\nCumi hnu ah kei cun Aizawl ah press nei na na na cu Pu Tial Khal i cauk 2 le Pu No Than Kap ih Sadu Sandar Sing cauk pawl kha kei mai sum cem in ka print ih,a lak in mi ka zem tir.Cule cumi tikcu hrawng ah kan nau Van Nei Kam ( Saya Phun Kar i nau ) thawn thu kan rel ih,a nih cun Falam ah FBA in press tha tha kan nei i ti.Kei cun press tha nan nei nan ziang hman nan tuan cuang lo ding,Saya Sui Lian Mang pakhat tluk hman in cauk nan tuah lo ding ka ti.\n2002 ah Atlanta ah Falam pawl mi 25 lai maw si in seminar nan nei ih,cunah cun kei tla paper siar ding in in ti.Ka paper cu “Mizo calai a thanso dan leh Laimi ih kan cawn thei dan “ti a si.Cumi hnu tawk fang ah Pu Thawm Hlei Mang in Lailu Foundation letter head in ca i kuat ih,Falam Chin Acedemy of Letters din seh la,nang mah in in ho thei aw la i ti.Kei cun ka lung a kim ko,a si nan sum nan suah kei,cumi sum pawl cun kan Laicauk ngan pawl kan bom ding,cuti lo ah cun cauk kan nei mal tuk,ka ti.Cumi hnu cun ziang khal in sim bet nawn lo.\nTu ram a tha thlang ih,cunah cun cauk tuah nak publication board kan neih a tu lding.Himi hrang ah committee a um ding ih,cumi committee cun cui committee feh tlang ih cauk print ding pawl print tha a si le si lo a zoh fel ding.Hitawk ah hin Aw le O ah buai lo mai kung.A ngan tu ih a thiam dan dan in si mai seh.Cui pawl ta kan lei sak lo ding kan tia awk sung ah cun kan thangso thei lo ding.Cauk tuah tu pawl,committee ih a lungkim mi pawl cu cauk tuah duh tu in a mah ten print man a kuan ding ih,cule distribution le selling khal a mah te a tuah ding.Copy 1000 tal print thei a tum ding.Cumi ah committee ih mawhphurh nak cu cauk tuah tu pawl kha $200 maw 300 maw in a bom ding.Hiti kan tia a si ah cun kan Falam Laicauk kum khat ah 30 lai cu a suak tent teng ding.Mzoram ah kum khat ah a thar bu 120 lai a suak theuh.Himi ding ah sum hnar sawh cu kan hawl tlan a tul ko fam teh.\nSuak leh ah cauk bu khat suah a harsat zia kei mai hmuh ton nak in ka run ngan ding.


CNA Chairman Pu Zing Cung in Chinram Dothlengnak a cak sin thei dan ding “key point” a rel - Falam Online Media\nCNA Chairman Pu Zing Cung in Chinram Dothlengnak a cak sin thei dan ding “key point” a rel\nMarch 17, 2022 March 17, 2022 Ni Hnem Sung\t0 Comments\nSAC ralhraang in kumpi cozah thuneihnak a la hnu ih dinsuahmi CDF Chin ralkap cu CNA ah lut thluhin CNA thupeknak hnuai ah ralhraang do seh la hmual a nei sinsin ding ti`n CNA Chairman Pu Zing Cung in online thurelkhawm nakah a rel.\n“CDF thawn ṭangkopin atu cangvaihnak a um rero mivek tuah suak dingah CDF ralkap pawl CNA ah lut hai seh la, thupeknak pakhat hnuai ah kai hruaiawk a si dingih Dothlengnak hmual a na ding. Kan tumtahmi ah kan thleng thei lohli ding. Doawknak khalah ṭha zetin kan cangvai thei ding. Cumicu zo cio thei thluh mi a si” tiah CNA Chairman Pu Zing Cung in a ti.\nPu Zing Cung cun hriamkai pawlkom hmin vuah mi thawn khal a khaikhin ih “CNA cu Chin ralkappi an si. Miphun aiawhtu ralkap an si. CDF cu Chinland Defense Force ti a si ih ram le miphun humkham dingih din mi a si.”\n“CNA cu hmunram pakhat lawng siloin Chin ramkulh hmuntin ah fehin hna kan ṭuan, hmuntin ah ral va do mi Chin ralkap kan si ih rampumhuap zawngin CNA in ṭuanvo kan nei. Chin phunpi hum dingah CNA in ṭuanvo kan nei. Cuhleiah Chinland kan ti mi, cuih ram pawl khal CNA kut ah umter dingin ṭuanvo kan nei” a ti.\nPu Zing Cung cun a pakten Chinram zalennak kan ngah tikcucaan hrang khalah Chin ralkap nei ṭhat a poimawh zia a rel bet ih “Federal ralkappi kan din tikah Kawl pawl lawngih ukmi ralkap a um thotho lai cun tuvekin thuneihnak lakin rampi buainak a suak thei ruangah kan nih Tlangpar mi pawl in raldo fimthaimnak lam zirhawknak siseh, Thlipar ralkap, Tipar ralkap tivek hrang tiang kan rak ruat thiam cia ṭul.”\n“Cuvekin ralkappi din leh ding a si ruangah CNA cu a thupi zetmi dinhmun ah a rak um. Curuangah CNA thazaang cak ding a thupi zet. CNA tha a ṭha cun kan miphun tha a cak ding” tiah a ti.\nAtu dinhmun ah rampumhuap in SAC ralhraang do rero lai a si ih, Chin mi hrangah tuvek tikcucaan ṭha ngah saal a theih nawn lo ding ruangah Dothlengnak thacaksin dingin hnaṭuan zuamnak thawn ṭuan tlang cio dingin le CNA a cak sinsin theinak dingah mizapi ṭanpinak a ṭul thu, CNA Chairman Pu Zing Cung in a rel a si.\n← CNDF ralkap pakhat kan Can leh ta\nRalhraang SAC ralkap in CNDF ralkap pakhat that sak →


North Korea Ah China PM A Tlawng - Chinland Today Media\nOctober 6, 2009 3:40 am·0 comments\nChina Prime Minister, Wen Jiabao cu nithun sung caam dingin mizan sunah North Korea a thlengih, North Korea ram hruaitu Kim Jong il thawn an kawmaw cih. Wen Jiabao in North Korea a tlawn naksan hi ram in hnen thawi rualrem awknak leh pehtlaih awknak tha neih tumnak ruangah a si tiah China Cozah cun a puang.\nAsinan North Korea Nuclear ralthuam tuahthu pawlkhal a relpi dingah zum a siih, North Korea in a duhdan leh a ngaihdan cun China PM an ramih a caam sungah North Korea hin a puan zum a si. Hi ram 2 hruaitu hi mizan sunah an kawmaw zo ih tuisun ah an kawmawk nakhi an peh salih, China Cozah cun ram pahnih hna ttuan tlang danding khal an relih thuthlung ziangmaw zat an tuah tlangzo tiah an puang.\nThailand Tlangleng A Let\nMizan ah Thailand ram Hua Hin District ihsi an khawpi Bangkok panding tlangleng cu a zin a zawhsual ruangah a letih minung 8 an thiih, midang 45 in hriamhma an tuar. Hi tlanglenghi ruahsur nasa zet hnuaiih feh a si ruangah a lamzin a zawhsual ih zum a siih, ziangruang bikah a let timi zingzoi fiang dingin Palik leh thu neitu pawl an buai rero lai.\nIran Nuclear Zoh Fiangding\nInternational Atomic Energy Agency (IAEA) cun Iran Nuclear thilri hmunpi cu tuithla ni 25 ah a zohfiang sakding. Hi thuhi IAEA hotu Mohammed Eibaradei cun mizan sunih Iran Atomic Energy Organisation hotu Ali Akbar Selehi thawi thuthangca latu pawl an kawmnak ah a puangih, Iran leh khawthlang ram pawl karlak boruak khal a ttha cakzet tiah a sim.\nTui ttumih IAEA pawlih zohfiang sak dingmi Qom khawkiangih Uranium Enrichment Plant cu IAEA pawlin ram dangdang hrangah thil ttih nung a si maw tiah an zohsak ding. Iran ih Atomic Energy Organisation hotu Ali Akbar Selehi khalin tuithla ni 29 ah Viena ih IAEA hmunpi a zoh veding.\nMizan ah Pakistan khawpi Islamabad ih UN Office kiangah bomb a puakih minung 3 an thiih, Midang 6 in hriamhma an tuar. Hi bomb hi UN hnuaiih World Food Programme Office kiangih tipuak a siih, Palik bawipa Tahir Alam in a sim nakah hi bomb hi thihcilh bomb a silo ih an kammi a si a ti, Islamabad khawpi ah hin a liamcia thla 3 hnu ah buainak a suak nawnlo ih tui ttumhi thla thum hnuih buainak suahsal voikhat nak a si.\nAmerica in A Ralthuam A Bun Rero Ve


Biazai cu Ziang A Si? - Chinland Today Media\nBiazai cu Ziang A Si?\nSeptember 27, 2013 5:35 am·0 comments\nBiazai timi cu, hmualnabik, sungtuah thukbik, le awkhiah neibik ruang-ampawl neitu Calai khi a si (Literature in its most intense, most imaginative, and most rhythmic forms). Calai lakih thukbik le calai timi ramri sungih fiangfaite’n a lutbik mi calai ruang-am a si ruangah calai theory (literary theory) le fakselnak theory (critical theory) tamsawn cun biazai sungah hna an ttuan, biazai hi an hmuitin ttheu. (Hminsin: Biazai = Poetry, Bezai = Poem)\nBiazai le thutluang (prose) cu, a hramthoknakbik ahcun, catlang tthendan ah an danglam aw. Biazai cun catlang (line) a hmang ih, thutluang cun catluan (sentence) a hmang. Biazai ih catlang hlawm cu caangtthen (stanza) a si ih, thutluang ih catluan hlawmkhawm cu catluanhlawm (paragraph) a si. Biazai catlang cu a catluan zawng ih zoh cun catluan kimcang pakhat khal a si thei bang in, kimcang lo khal a si thei. Bezai phuahtu in a duh dandan in a remkhawmmi an si.\nA tlangpithu cun Biazai ahhin hmuithlam hmang ih thuhla pholangnak (imagery) a tam ttheu ruangah (a hleice in khaikhin ih thurelnak/metaphor) thutluang ih kan hmuh tlangpi mi ca hnakin a sullam (tican) ngaihven thuk a ttul ttheu.\nBiazai (poetry) timi ttongfang hi a tlangpithu cun caang (verse) ih ngan mi ca hmuahhmuah khihhmuhtu ih hman a si ttheu nan, tlinnak sang a nei mi caang khunkhan (serious verse composition of high quality) lawng khihhmuhtu khal ah hman a si thotho. Caang (verse) timi ttongfang khal hi biazai hmuahhmuah khihhmuhtu ah hman a si ttheu nan, tlinnak sang le cungcuang a neitu bezai hrang lawng ih Biazai timi ttongfang a hmangtu cun, caang timi hi calailam manmual a nei tuk lo mi bezai kawhnak ah an hmang.\nTlinnak sang a nei lemlo mi caang khi cu caang zangkhai (light verse) tiah an ko. Cang zangkhai cu hnihsuak um, sullam nei hran mumal lo, asilole ttongfang relbawl kual menmen mi tivek an si ttheu. Asinan cuvek an tuahnak hrangah thiamnak cuangmuar zet an hmang ve thotho. A ruang-am zawng ih rel cun caang zangkhai ahhin Limerick* le Epigram** ihsin Parodies*** le Occasional Verse**** phunphun tiang an tel thei.\nCaang zangkhai hi bezaipu khunkhan pawl (serious poets) khal in an ngan cang a um. Tthimnak ah John Milton, Johann Wolfgang von Goethe, le T. S. Eliot tivek khal in an rak ngan ve phah. Asinan caang zangkhai an ngannak ihsin mipi theih hlawhtu hminthang tthenkhat cu Edward Lear, Lewis Carroll, W. S. Gilbert, Ogden Nash, le Dorothy Parker tivekpawl an si.\nCaang Zalen (Free Verse)\nCindanthlun Cangruang-ampawl (traditional verse form) thawn a dang aw mi biazai khi a si. Thleithlakawkdan kalhmang thlun ringring mi nei ih duansuah mi awfang (syllable) remawkdan (regular beat of meter) nei hran lo in, bezaipu in ttongsuah awkhiah pangai pawl ih awnmawi umtudan a tontuar dandan parih a tthum aw sawn mi (on the individual poet’s sensitivity to the music of natural speech rhythms) awfang remawkdan sawn neitu biazai a si. Caang zalen hin a tlangpithu cun ttelh (rhyme) khal a nei lemlo ih, catlang sau le tawi khal bang aw lo culci an si deuh. Catluan fehdan khal ah thlun hranpa mi kalhmang a nei lemlo.\nSan thar ih caang zalen ngansuah cangvaihnak hi zabi 19 lai ih Walt Whitman i’ Leaves of Grass bezaipu ihsin siseh, French symbolist-pawl***** a si mi Charles Baudelaire le Paul Verlaine ih biazai in siseh, English bezaipu Gerard Manley Hopkins ih bezaipawl in siseh, a rak thok mi a si.\nZabi 20 sungih biazai khawvel ah caang zalen hi a tamsawn ko nan, bezaipu tthenkhat cun cindanthlun ttelh le tehkhawng (meter) hman hi an ngaina sawn. An hrang ahcun caang zalen ngan cu, American bezaipu ropi Robert Frost ih ttongkam in, “Net phelh ih tennis leh vek” (like playing tennis with the net down) a si.\nBezaipu dang pawl ih hrang lala ahcun caang zalen ngan hin anmah bulpak awkhiah le mit-hmuh pianzia ruang-am (rhythmic and visual form) sersuah thar theinak canvo a pe ve thung. Caang zalen ngantu bezaipu tthenkhat cun bezai fing khat cio hrangah ruang-am thar pakhat vivo an tuah. Midang lala cun bezai pakhat hnu pakhat ih hman vivo mi kalhmang asilole ruang-am an sersuak. Sim duh mi cu, caang zalen timi hi zalen vuarvi duh ruangih ngan a si lo ih, kalhmang thar sersuak thei ding in, a hlun thlun nawn lo, tican sawn a si.\nBezaipu tthenkhat lala cun bezai pakhat hrangih kalhmang thar sersuah vivo hnakin kalhmang um cia thlun hi an duh sawn ve. Tthimnak ah Robert Frost cun, “Cindanthlun Bezai ruang-am ka hman ruangah, kalhmang thar sersuah ding timi phur rit ihsin ka luat ih, ka ngan ding mi thuhla kha tthate’n ka ngaihsak thei sawn,” tiah a sim.\nTui ttum cu hivial in duhtawk sehla. A remcan dandan in kan peh leh pei.\n1. Kathleen Morner & Ralph Rausch, NTC’s Dictionary of Literary Terms, USA: NTC Publishing Group, 1998.\n2. Kianghrol, Calai Zirnak Hmaihruai, Tahan-Kalaymyo: Zolun Computer, 2011.\n3. Klirlungz, Biazai Rianram, Tahan-Kalaymyo: Zolum Computer, 2010.\n*Limerick = Pianhmang felfai a nei mi sullam nei mumal lo caang phun khat a si. Caangtthen pakhat ih catlang panga um, aabba ti ih ttelh (rhyme) nei mi a si. Catlang pakhatnak, pahnihnak le panganak ah anapestic suum thum (three anapestic feet/ awfang niam pahnih in awfang sang pakhat an thlun mi awkhiah hlawm pathum) an um ih, catlang pathumnak le palinak ahcun anapestic suum hnih an um. Tahtthimnak bezai:\nThere was a young lady of Wilts, a\nWho walked up to Scotland on stilts; a\nWhen they said it was shocking b\nTo show so much stocking, b\nShe answered, “Then what about kilts?” a\n**Epigram = Biazai khal ah Thutluang khal ah hman theih mi calai ruang-am pakhat a si ih; tawi-fel-famkim (terse), hnihsuak um deuh, asilole rel duh mi fuh cutci ih tarlangnak bezai asilole ttongkam a si. Tthimnak ah Oscar Wilde in, “Thlemnak timi si lo hi cu ziangtinkim ka tuar thei thluh,” (I can resist everything except temptation) a timi vek hi a si (Thlemnak bikbik a tuar thei lo cun tingaihnak um cuang hlah maw!). Epigram ti hi a tir ahcun thlanlung (tomb) parih tawi-feltei’ ngan mi bezai a rak khihhmuh. Asinan tuisan ahcun ttongfim (saying), khuahttelh (couplet – a thuhla a famkim mi bezai catlang ttelh aw pahnih), asilole Quatrain (catlang pali a um mi bezai asilole bezai catlang pali hlawm khat) tivek khal a si thei.\n***Parody = Nganca pakhat deusiah (ziau asilole sisiau) duh ruangih cui’ nganca ih ruang-am le kalhmang va cawn hrim mi nganca khi a si. A deusiah duh mi nganca ih hmelhmang (bezai asile a ngandan kalhmang) kha thlun hrim phah in a sungih um mi thuhla kha a rel uar ciamco hrim tlangpi.\n****Occasional Verse = Ni hleice hrangih ngan mi bezai khi a si. Theihlar mi Occasional Verse tthenkhat cu John Milton ih sonnet “On the Late Massacre in Piedmont”, Alfred Lord Tennyson ih “Ode on the Death of the Duke of Wellington,” Walt Whitman ih “When Lilacs Last in the Dooryard Bloom’d” (Abraham Lincoln ih thihnak thuhla a ngan mi), le W. H. Auden ih “In Memory of W. B. Yeats” tivek an si. A tlun ih tarlang mi bezaipawl cu calailam manmual (literary value) an neih tthat ruangih cinken an hlawh zet lai ah, occasional verse tam zet cu cinken an hlawh lo. A tlangpithu in caang zangkhai ih ret an si ttheu.\nSanthuanthu ah Na Hmin Tanter Na Duh Maw?\nCafangkom Remsalnak Thuhla\nLove Song Thawi' Jesuh Hmuaktu Kan Si Pang Maw?\nChinland Today Media Director Chin Ramkulh Ni 42 Tlawnnak Tluang


Tleunak in Thimnak a nehnak le Thiltha in Thil thalo a nehnak | Radio Veritas Asia\nTleunak in Thimnak a nehnak le Thiltha in Thil thalo a nehnak\nDiwali Puai thuhla\nDiwali Puaipi Thuhla\nRVA a ngaitu duhdawtmi nu le pa, u le nau pawl tuini October 28 ni cu kawlram huap in Diwali puaipi hman ni a si ih curuangah tlawng siseh, zung siseh rampi huap ih kan khar nak a si.\nDiwali Puaipi timi cu meisa vanpuai ti’n khal an ko ih Hindu biaknak, Sikh biaknak le Jain biaknak pawlih sunglawi zet ih kum tin an tuah theu mi puaipi pakhat a si. Hi puaipi hi ni 4, ni 5 rei ih hman theu a si ih, tui kum ahcun, October 27, zarhpi ni in a thok.\nDiwali Puaipi ih a langter mi le a khihhmuh mi cu tleunak in thimnak a nehnak le thiltha in thil thalo a nehnak timi nehnak ropi a si ih curuangah inn tin, biakinn tin, dawr tin, le mipi tamnak hmunpi tin ah tleunak ih khat theh ding tiangih meisa an vannak a si.\nKannih Christian zumtu pawl hrangah cun, kan tleunak taktak cu Jesuh Khrih a siih, amah cu kan nehnak taktak khal a si. Curuangah, Jesuh Khrih cu kan tleunak a si ti langternak ah, Easter Vigil kan timi Thawhsal hmuah zaan ah Jesuh Khrih tleunak a khihhmuh tu phayawngdenpi ta meisa cawng in kan vannak a si.\nDiwali puaipi hmannak thawngin, leilungpi ah Jesuh Khrih ih tleunak cu Ni bangin tlang seh la, hmun kip ah siseh, minung pakhat cio hringnun ah siseh, thatnak in thatlonak neh hram seh tiah RVA Falam Service in thlaza kan cam a si.\nMah ih a thianghlim mi daan in Pathian lang sar ter dingah Khristian pawl hnenah Pope Francis in a forhfial 20.5.2020\nThlanglam Asia ih a ra thleng dingmi cyclone thlisia hrangah Catholic pawlkom pawl in timtuah nak an nei ti mi thuthang May20, 2020\nKiangkap mawinak thawn pehpar nak thar tuah dingah ruahnak a ngah ter May 20, 2020\nKa sim cawk lo, A sunlawi nak (20.5.2020)


10. September 2019 um 5:55 pm\n15. September 2019 um 6:24 pm\n15. September 2019 um 6:23 pm


Duhdawtnak Tthangter - Chinland Today Media\nApril 16, 2010 11:47 pm·0 comments\n1 Korin. 13\nDuhdawtnak cu nun hel-hlong in a nung lo, amah ih zawn lawng a ruat lo, a thin a tawi lo, cule tisualmi parah thinciin a nei lo.\n-1 Korin. 13:5\n– 2 Samuel 1-2\n– Luka 14:1-24\nTlangval pakhat in a pa hnenah, “Ka pa, nupi ka tthit ding,” a ti. A pa in, “Nupi tthit ka man ti ziangti’n na thei? Nan duh aw maw?” tiah a sut. A fapa in, “Thungai tein kan duh aw,” tiah a sim. A pa in, “Ron, ziangti’n nan duh aw ti na thei?” tiah a sut tikah a fapa in, “Mizaan ah ka fala nu mangttha tiih ka hnamlai ah a uico in i keu na’n inn ka thlen hlan lo a naa ka thei lo,” tiah a sim saal.\nRon cun cutivek duhdawtnak a neihmi parah tthanter bet ding tampi a samlai. Nitin Thlarau Rawl a rak ngantu Vernon Grounds cu nupi a neihnak kum 70 a rei zo na’n amah hi duhdawtnak tthan bet ding a ttul timi hi a lung a kimzet ve.\nPathain ih in duhdawtnak ttha te’n ruat hnik. Na hrangah ziangti’n A nunnak a pek. Amai’ Thuthangttha cabu (Bible) sungah siar awla lungawi aw.\nPathian duhdawtnak ruangah thlacam aw. Ziangtluk in a nunnak pek in a lo duhdawt ti thei thei dingin Bible siar in A hnenah lungawithu sim aw. A duhdawtnak theithiam in midang thawn rualrem te’n um thei dingah A hnenah thlacam ringring aw.\nDuhdawtnak cu a thupi ti kan thei ih thlacamnak thawn atak ih kan nunpi asile a tthang vingvo a si. -Anne Cetas\nZaangfahtu ka Pa, himi hi ka thlacam a si,\nVanlam duh daan in i hruai aw;\nNa hrangih nung thei ding le,\nNa duhdawtnak vekih nung dingah. – Messenger\nKhrih duhdawtnak kan sungih a tthan tikah,\nA duhdawtnak kan hnen in a luang suak.\nThil Mankhung Le A Retnak Beel\nPathian Ih Pek Awknak\nPathian Ih Bomnak In


������� ������� ��� - ������ 8 ����� ������� ����� Forex ������� �� �� ����� ������ ������� �������� � ������� ������ ������ �� ����� ���� �������� �������� � ��� �������� � ������ ������� ������� ������ ����� ����� ������ ������� ��� ����� ������� � ����� ������ ��������� � ����� ����� ��� ���� ������� ���� ������� �������� ����� �������� ������ ��� ����� ����� � ����� �������� ������������ ����� ��� ��� �������� �� ��� ��� �������� ��� ��� ������\n��� ����� ��� �������ʿ ���� ������ ������� ���� ��� ������� ������� ���� ���� ������� ������ ������� ������� ��� ����� ������� ����� Forex 34Likes Top All This Page ���� 8 �� 8 « ������ < 4567 8 ����� ������� 31-01-2012, 04:26 PM\n#71 ���� � ��� ������ ������: �������� ������� ���� ������ ahmedattia1987\n��� ���� ��� � ����� �� �������\n����� ��������� �� ����� �� 20% �� ���� ����� ��� ��� ������ ��� ���\n� �� ������������������� �� ������ � 100 % ���� ��� ���� ����� ���� ��� ���� ��� �� ��� ���� ��� ������� ���� ����� ��� ���� ��� ��� ����� ������ ��� ��� ������ ��� ��� ���� ���� ���� ������ ����� �� ���� ����� ��� �� ������� ��� ���� ��� ���� �� ������ ����� �� ������� ������ ��� ������� ���� �������� ������� �� ��� ���� �������� ��� ����� (���� �����....) ���� ���� ���� ������ ���� ����� ����� ���� �������� ������ ���� ��� ������ ���� ������� ������ ������ �������....��� ��� ��������� �� ���� ����� ...��� ��� ��� ���� ���� ���� ���� ���� ������� ���� ���� �� �������� ������ �� ������� ����� ��������� ��� ����� �������� ������ �������������� ������ ������ ��� ������ ������� �� ��� ���� ����� ���� ����� ���� �������� �� ���� ���� �������� ���������� ������ ������ ��������� ��������� ����� ��� ��������(11����)��� ������ 1+��� ���������� ������ ��� ������/��������������� ������� (������ ������� ���) �������: �� ��� ��� ���� ���� ���� ���� 31-01-2012, 10:09 PM\n#72 ahmedattia1987 ��� ���� ��� ��: ������� ������� ��� ������: �������� ������� ���� ������ ���� �\n��� ������� ���� ����� ��� ���� ��� ��� ����� ������ ��� ��� ������ ��� ��� ���� ���� ���� ������ ����� �� ���� ����� ��� �� ������� ��� ���� ��� ���� �� ������ ����� �� ������� ������ ��� ������� ���� �������� ������� �� ��� ���� �������� ��� ����� (���� �����....) ���� ���� ���� ������ ���� ����� ����� ���� �������� ������ ���� ��� ������ ���� ������� ������ ������ �������....��� ��� ��������� �� ���� ����� ...��� ��� ��� ���� ���� ���� ���� ���� ������� ���� ���� �� �������� ������ �� ������� ����� ��������� ��� ����� �������� ������ �������������� ������ ������ ��� ������ ������� �� ��� ���� ����� ���� ����� ���� �������� �� ���� � ��� ��� ���� �� ������ ������� � ��������� ��� ��� �� �����\n� ���� ����� �� ���� � �� ����� ���� �� ��\n� �� ���� ��� �� ���� �� ������ � ���� ������ ����� �� ���� � �� ��� ��� ������ ������� �� ���� ��� �� ���� � ���� ���� �� �� ��� ���� ���� ���� ����� ���� ��� ���� ��� ����� ���� ������ � ����� ���� ������� � ����� �� ��� �� ����� ��������� ��� �������� ��� �������� ��� ������������� ����� ���������� ������ ������� ��������� ��������� �� ������������������� ������ ��� ���� ������������������������������������� ���� � likes this. 31-01-2012, 10:44 PM\n#73 ���� � ��� ������ ������: �������� ������� ���� ������ ahmedattia1987\n� ��� ��� ���� �� ������ ������� � ��������� ��� ��� �� �����\n� �� ���� ��� �� ���� �� ������ � ���� ������ ����� �� ���� � �� ��� ��� ������ ������� �� ���� ��� �� ���� � ���� ���� �� �� ��� ���� ���� ���� ����� ���� ��� ���� ��� ����� ���� ������ � ����� ���� ������� � ����� �� ��� �� ����� ����������� ������ ���� �������� ����� ��� ����� �������� ���� �� ����� ��� ����� ������ ��� ��� ���� ���� ��� ���� ����� ��� ������� ������� ��� ��� ���� ����� ��� ����� ������� ����� ������ (���� ���������....) �������� �� ���� ���� ��������� �� ���������� ������� ������� ����� ������� ������ ����� ������������� ������ ������� ��� �������� �������� ��������������...���� ����� �������� ������ ��� ������/��������������� ��������(500$) �������: �� ��� ��� ���� ���� ���� ���� 02-02-2012, 06:09 PM\n#74 ���� � ��� ������ ��: ������� ������� ��� ������ ���� �������� ������ ��� ��� �������� 4 ����� �� ��� ���� ������� ������� �� ����� ����� ������ ��� ��� ����� ����� ����� ���� �������� �� ���� ���������� ����� ��� ���� ���� ����� ��� ��� ����� ������ ��������� ������(������ ��������)���� ����� ����� ������� ����� ������������ ��������(500$)����� ��� EUR/NZD����� ���� ��� ������+����� ��������� ���������� �������� ����� �� ������ �� �����(��� �������) ������� ���� likes this. �������: �� ��� ��� ���� ���� ���� ���� 09-02-2012, 06:13 PM\n#75 ���� � ��� ������ ������� ���� ��� ������� ���� ���� ��� �������� ���� ��������� �� ��� ������ ��� ������ ������� ���� ������ ������ ����������� ������ ������ ���������������� (����� ��� ������ ���� �����)���� �� ���� ����� �������� ��� ��������������� �����(�������� ��������)���� �� ���������� ������� ������� ����� ����200 ���� ��� ����� ������ �������: �� ��� ��� ���� ���� ���� ���� ���� 8 �� 8 « ������ < 4567 8 ���� ������ ����� ������� ����� Forex ������ ����� : ������� ���1000 ��� ���� ��3 ����� �� 5 ���� ������� ���� �� ����� ���� ���� ������ ��� ������ ��������� ���� ....������� ����� ������� EMA � MACD ������ ����� : ����� ������ � ����� ������� �������� .....���� �������������� � ������������� �� ������ ������ 25$ ������� ������� ��� ����� ������� ������ ���� ����� ������� ���� ��� ������� ��� ���� ������� ��������


CDF Kanpetlet Cun Mipi Cu Hmunhim Ah Fehsuak Dingin Theihternak A Nei – Vapual Auaw\nCDF Kanpetlet Cun Mipi Cu Hmunhim Ah Fehsuak Dingin Theihternak A Nei\nMay 30, 2021 vapual auaw Chin Thuthang 0\nChin ramkulh Kanpetlet myone ah CDF Kanpetlet le ralkap cu ni 2 sunglai do aw phah , pel aw phah in an um zo ih ral lakin mipi an himsin theinak dingah mipi cu hmunhim ah thawnsuak dingin CDF Kanpetlet cun ralrinnak netabik ca a suah.\nCa sung ahcun “CDF Kanpetlet cun Kanpetlet myone mipi siseh hmundang ih ra um khal doawknak caan ah mipi tuar mal dingin hmunhim ah thawnsuak cia dingah kan lo theihter. Kanpetlet myone sungih um hnget silo hmundang ih ra um pawl cu nan khua ciar ah tlung dingin theihter nan si.\n“Hmunhim ih Kanpetlet mipi pawl an tlan caan ah an inn pawl bauhsak , thil ruksak le thil-hlo tivek a um ih hmundang in Kanpetlet pengih um hnatuan phunphun nei pawl cu Kanpetlet suahsan hngal dingin theihter nan si. Nan um peh thotho asile nanmah siseh nanmah lo kotu siseh thilthleng ziangkim ah nunnak thawn bangaw khopin nan peksal a tul ding tiah neta bik ralrinnak kan lo pe a si,” tiah a ti.\nRalkap In Rampi Thuneihnak An Lak Hnuah Raltlan Ting 1 Lenglo An Um Zo\nMindat Hrang Korea Won Ting 1 A Kuat


Minute Nga Te'n - Chinland Today Media\nApril 12, 2017 11:30 pm·0 comments\nNi khat cu cawlh hahdamnak hmuan pakhat ih tohkham sau ah a rak totu pacang pakhat kiangah nunau pakhat a va to ve. Nunau cun sweater angki sen hruh in tawlhnak ih a tawlh rero lai mi nauhak pakhat kawhhmuh phah in, “Khitawk ih um khi ka fapa a si,” tiah pacang cu a sim. Pacang cun, “Nauhak duhnung zet a si khi,” tiah a sawn. Cu thluh ah, “Hnipuan var hruh ih thirleng totu khi ka fanu a si,” tiah pacang cun a sim ve.\nCu thluh ah pacang cun a nazi zoh phah in a fanu cu a ko. “Kan tlung thlang lo ding maw, Melissa?” Cutikah Melissa cun, “Papa, minute nga te’n maw, zangfahte’n,” tiah a dil sal. Pacang cun a lu a sut ih Melissa cun nuam ti zet in thirleng cu a to peh. Can a liam vivo hnu ah pacang cu a ding ih a fanu cu a ko sal lala. “Tlun a cu thlang lo maw?”\nAsinan Melissa cun, “Minute nga te’n, Papa. Minute nga te lawng rori,” tiah a dil sal. Pacang cu a hni siamsi ih, “Awle,” tiah a sawn. A kiangih totu nunau cun, “Pa thinsau tak na rak si hi,” tiah a sim.\nPacang cun hni siamsi phah in, “Kan dung kum ahkhan a u Tommy cu hitawk kiangih thirleng a to rero lai ah mawttaw khaltu zuri in a pah that. Tommy thawn can tampi kan rak hmang tlang lo. Curuangah amah thawn minute panga sung can hmang tlang sal thei ding in ziangvek khal pek ka huam. Melissa parah cuvek thil dik lo tuah ngah pang lo ding in thutiam ka tuah. Melissa cun thirleng tonak ding ah minute nga a ngah sal ah a ruat. Taktak ahcun, keimah in Melissa a leh rero lai zoh theinak minute nga ka ngah sawn mi a si,” tiah a sim.\nKan nun ahhin ret thupi ding mi thil tampi an um ih, innsang nun hi a dang hmuahhmuah hnakih ret thupi ding mi a si. Na ret thupit ruangih na sirawk lo ding mi cu innsang nun hi a si. Curuangah can na neih sun hmuahhmuah cu na duhdawt mi pawl thawn hmang tlang ttheu aw.\nSirhsan: Ngantu theih lo mi “Five More Minutes.”


Surgery hrang paisa ṭul tuk mi cu Phuangaw duhlo Millionaire in bomnak a pek | Falam Online Media\nNovember 20, 2020 November 20, 2020 Ni Hnem Sung\t0 Comments\nSouth Yorkshire, Doncaster ih um kum 4 nute Emily Anderson cu a taksa ṭhanglian theilo, thahri com/cat in a um ringring ruangah a nu le pa in kum 2017 ah a taksa pum in check ciang dingin siizung an pan pi.\nAtaksa pum scan nak an nei hnu ah a keh lam thluak ciangkuanglo mi an hmusuak. Thla kim lo in a piang ruangah a thluak lam a ciang kuang lo mi a siih feh thei lo le tong thei lo in a um men thei tiah doctor pawl in an sim.\nA thluak ciangkuang lo mi cun a ke thahri pawl a pehzom theilo ruangah ṭha ten a ding thei lo ih ṭhiṭha khal in a to theilo.\nA nu le pa cun an fanute cu duh tawk ih to, ding, feh thei danding an tawlrel ih cangvai thei ko surgery tuah theihnak an hmusuak.\n£75,000 cemliam ih Surgery tuah nak ding cu online ah fund an hawl ih nazi 24 sungah hmin rel duh lo mipakhat cun ka lo bawm hai ding ti`n a tiam hai.\nSurgery tuah nak ih cemliam hmuahhmuah a kuan tum hlei ah a dam tikih Disneyland feh nak ding tiang a tawlrel sak thluh.\nNaute nu Paula cun “Online ih fund kan hawl thok nazi 24 sungah zo a si timi simaw duhlotu mipakhat in, in phone ih surgery tuah nak ding hmuahhmuah cu ka lo kuan sak thluh ding in ti. Ka lungawi tuk taak ah ṭong lohli ding khal ka thei lo. Ka mitthli a dok”\n“Surgery tuah nak ding le Siizung ihsin a suak hnu ih tuamhlawmnakding tiang ka tum ṭheh ding a ti hlei ah nauhak vancungram a si mi Disneyland feh nak hrang tiang ka tum ding a ti” tiah a sim.\nEmily Anderson ih sunmang cu a rualpi pawl lak ah mipangai bang ih tlawng kai thei ding hi a siih December ih Surgery tuah ding mi an hlawhtling a si le a sunmang cu a cangsuak taktak ding a si. (Mercury Press)\n← 2020 US rampi Hrilawknak Result netabik UPDATE +State tinkim (November 20)\nFala zuk Like pek mi thu ah Vatican in zingzoinak a nei →\nAfghan actress, film director Saba Sahar, meithal thawn an kap


Khuitawk In Ka Thok Ding? - Chinland Today Media\nNovember 10, 2010 12:19 am·0 comments\nMangbang vansaang ih ka umlai ah Bawipa ka ko; Cule Amah in i let.\n– Saam 120:1\n– Jeremiah 48-49\n– Hebru 7\nKan dung kum reinawn ah ka mawttaw car cet a thi ih cet ttul loin lamzin hmunsuklam zawh in ka mawng. Lamzin kap ah ka cawl ih, mawttaw sungin ka suak ih a hmailam lusin ka va ong. A engine ka zoh rerolai ah thu ka ruahmi cu: Hih thil hin tampi i tthathnempi. Asinan a thuhla hi zianghman ka thei cuca lo. Khuitawk in cet nunter dingah ka tuah thok ding timi khal ka thei lo.\nThlacam thuhla khal ah a caancaan ah cuvekin “Khuitawk ihsin ka thok ding?” ti thei loin kan um thei men. Curuangah a dungthluntu pawl khal in Jesuh hnenah “thlacam daan in zirh aw” tiah an dil (Luke 11:1). Kan zohtthim dingmi khihhmuhnak tthabik cu Jesuh ih zirhmi le tuah daan hi a si.\nKhui hmun ah thla kan cam ding? Jesuh cu Biakinn sungah, nelrawn ramcaar ah (Luke 4), hmun daihrial ah (Matt. 14:22-23), Gethsemani hmuan sungah (Luke 22), thinglamtah parah (Luke 23:34,36) thla a cam. Amah lawngin khal thla a cam ih midang pawl thawn khal in thla a cam. A nun zoh awla cawng aw, na umnak hmun kipah thlacam aw.\nZiang thuhlaso thla kan cam ding? Bawipa thlacamnak sungah Pathian hmin upat ding le vancung ih a duhnak a kim bangin leitlun khalah kim ve dingin dil ding in zirh. Nitin kan ttulmi nunnak rawl, sual ngaidamnak, thil ttha lo le hniksaknak lak ihsin luatnak ding tivek pawl hi dil ding kan si (Luke 11:2-4).\nCuruangah thlacam thok dingin hmun ttha na hawl asile Bawipai’ thlacamnak zoh in thlun aw. – Anne Cetas\nBawipa in kan umnak hmun poh ah,\nThla kan cam thei ti in hmuh;\nNa duhnak kim seh kan ti tikah,\nLeitlun ah a hnattuan kan hmu ding. – Sper\nJesuh hman in thlacam a ttul a si ahcun\nkannih in ziangruangah malte lawng thla kan cam?\nDodaltu Hrangih Thlacam


Ralkap Pawlin A Nu An Kai, A Pa Taksa Zeng Cawmtu Rawlthar Kum 15 Mi Cu Bomb Puak Ruangah A Thi – Meifar\nOctober 15, 2021 admin Myanmar 0\nSagaing ramkulh, Monywa khua ih um rawlthar kum 15 mi Ko Shwe Lone cu Sipin (hnawmhlonnak ah) hnaṭuan in hringtu a pa taksa zeng le a naule pawl a cawm.\nOctober 4 ah hringtu a nu cu ralkap pawl an kai ih sumpai laklutnak an nei nawn lo, a hlanah Sinpi ah hna arak ṭuan nan a suak. An innsang an harsa tuk ih a nu len ralkap pawlin an kai, curuangah nica hlawh in Sipin ah hna ava ṭuansal.\nNikhat ah Ks. 5000 hlawh in hna a ṭuan ih a pa taksa zeng le a naule pawl a cawm, an hnaṭuannak kiangah zo ti theih loin bomb an rak kam thup. October 14 zinglam nazi 7:00 hrawngah hna an va ṭuan, hnawmhne an sam ih motor parah an ret, cutin hnawmhne an sam laiah bomb kammi a puak thutthi ruangah a hmun ah a thi cih.\nHnaṭuantu minung 4 an si ih pakhat cu a kut a bul, pahnih khal hliamhma nazet an tuar ih siizung lamah an phur. Ko Shwe Lone ih ruak cu zanlam nazi 4:00 ah an vuiliam, hringtu a pa le a naule pawl cu cawmtu an nei nawn lo ruangah an thinhar zet.\nZoin bomb an kam ti cu theih a si lo, tualsung mi pakhat in “Ralkap pawl ih an kammi bomb a si ding ti ka zum. Ziangruangah tilen Monywa khuasung ah lamzawhnak an nei ṭheu, cumi lamzawhtu pawl an hringhronak ah bomb an rak kam a si ding” a ti.\nTulai Leitlun Ih Nunau Sang Bik


MYANMAR AH NI KHAT THIL THU AH COVID-19 HRIK KAI THAR MI 630 HMU – Thechinlandtoday\nMYANMAR AH NI KHAT THIL THU AH COVID-19 HRIK KAI THAR MI 630 HMU\nadmin June 24, 2021 Leave a Comment on MYANMAR AH NI KHAT THIL THU AH COVID-19 HRIK KAI THAR MI 630 HMU\nMyanmar ram Sungah ni khat thil thu-ah covid-19 hrik kai positive mi 630 hmuh an si, tun dinhmunah hin hrik kai mi 149247 an awm zo thu Military, Ministry of Health and Sports cun a tar lang.\nHi an test-mi pawl hi Military council pawl ih thuneihnak duh lohih CDM-ih lut mi pawl leh Sizung in leh Laboratory hmunih um mi an tel lo ih, Ralkap kut hnuaiih TatMaDaw sizung in ih um mi pawl lawng an si thu theih a si, thu felfai theih a si hrih lo\nHealth Ministry lamin thusuah a tuah danin, tihni sun nazi 24 sung ah khan Laboratory-ih mi 5090 an test-nakah mi 630 positive hmuh a si ih, hrik kai 12.38% an sih thu leh a ni telih hri kai an tam sin sin thu theih a si, Hi mi lakah mithi mi 2 um lehih a thi mi zaten mi 3267 an kim zo thu a tar lang.\nMyanmar ram sungah hin March ni 23, 2020 ih sin covid hrik kai hmuh tan a si ih, Jannuary ni 27-ah khan Covid hrik kil awknak Vaccine dawt tan a si ih, Asian-ah a hmasa pawl a si nghe nghe.\nHapta khat sung ah hin ni tin Covid hrik kai an pung deuh deuh ih, covid hrik chak tak an hmuh thar thu khal June ni 15, 2021 ah khan puan a si zo ih, June ni 3, 2021 ah khan Defence Ministry Medical Research Center-in a hmuh dan ah cun Covid hrik danglam leh chak tak hi mi 11 hnenah an hmuh zo thu theih a sia ni. The Tahan Post\nGEN. MIN AUNG HLAING TEN MOSCOW AN THLEN HLANAH JET FIGTER AN LEI DING AN VA ZOH HMASA →\n← BBC-in Dr. SaSa Interview-nak


Thailand Ih Hnaṭuan Kawlram Mi 1,180 In Covid-19 An Ngah, Inn Luah Man, Ei Le In Ah Buainak An Tong – Meifar\nThailand, Tak Province ih factory hnaṭuan Kawlram mi 1,180 in Covid-19 an kai thu theih a si. Thailand cozah in an hnaṭuannak factory sungah quarantine in a khum top ih zianghman a ngaihsak lo ruangah an buai zet.\nJune 28 ah Thailand cozah in “Myanmar mi hnaṭuantu pawl hnenah alakin siivai kan pe lo ding” tin arak phuang zo. Thailand ih Myanmar pawlkom hotu Ma Thuzar in “Thailand ramsung ih um Kawlram mi damlo pawlin bawmtu an nei lo, anmai sumpai in siivai an lei a ṭul. Siizung le siikhan feh len an hrangah a awl lo” a ti.\nAn inn luah man le ei le in lam khalah harsatnak an tong thu theih a si, an hnaṭuannak company lam khalin zianghman an ngaihsak lo. Zangnadamnak tivek an pek lo ruangah ṭhenkhat hnaṭuantu pawlin an hnaṭuannak company cu taza an cuai.\nThailand-Myanmar ramri Mae Sot khua ah curfew thu an phuang ih ramdang mi hnaṭuan pawl hrangah zan nazi 8:00 ihsin zinglam nazi 4:00 tiang vahsuah an siang lo. Thailand mi pawl hrangah zan nazi 11:00 ihsin zinglam nazi 4:00 tiang an curfew.\nThailand khawpi Bangkok, Nonthaburi, Phang Nga, Samut Prakan le Samut Songkhram ih hnaṭuan Kawlram mi pawl khalin Covid-19 an kai celcel ti a si. Thailand ramah Covid-19 nat kai thar 9,300 zat an um ih zarhte sun lawngah mithi 91 an um.\nA Hnipuan Hruh Ruangah Vanzam To An Siang Lo


2 Samuel 1 (2 Samuel 1)\n2 Samuel cu Samuel pakhatnak ih pehzom a si ih siangpahrang David ukmi ram thlanglam ah Judah (2 Sam 4-5), cuih hnuah saklam Israel tel in a ram pumhlum huap ih thuanthu a si (2 Sam 5-24). David in a uknak ram a kauh theinak dingah le a hnget theinak dingah ramsung ramleng ral kha a do a ṭul. David cu Pathian hnenah rinsan tlak ngaingaimi le pum a pe-aw ngaingaimi a si. A miphun pawl khal in an rinsan. Asinain a caancaanah amah ih tisa hiarnak le tumtahnak hlawhtlin theinak dingah a duhduh in a um ih sualnak ṭha lo zetzet a tuah thu khal a lang ve. Sikhalsehla profet Nathan in a sualnak a phuan tikah Pathian ih pekmi harsatnak pawl cu a lungkim in a tuar a si.\nDavid ih nunnak le a hnaṭuannak hin Israel pawlih thinlung a neh ngaingai ruangah siangpahrang dingih mi dang an hawl tik khalah amah bangtu ding kha amah ih cithlah sungmi thotho “David ih fapa,” si dingah an duh.\nDavid ih Judah ram a uknak (1:1-4:12)\nDavid ih Israel ram hmuahhmuah a uknak (5:1-24:25)\n(a) A uknak thawhtir lam (5:1-10:19)\n(b) David le Bathsheba (11:1-12:25)\n(c) Harsatnak le buainak (12:26-20:26)\n(d) A netnak lam caan (21:1-24:25)\nDavid In Saul Ih Thih A Thei\n1Saul a thih hnuah David cu Amalek ral a nehnak ihsin a ra kir ih Ziklag khuaah ni hnih a um. 2A thaisun ah Saul thihnak hmun ihsin tlangval pakhat a ra thleng. A riahsiat ruangah a hnipuan a thlek ih a lu ah leivut a phulh aw. David hnenah a feh ih leilung dai in upatnak pekin a lu a kun. 3Cutikah David in, “Khuitawk inso na rat?” tiah a sut.\nAnih in, “Israel ralkap pawl lakin ka ra tlan,” a ti.\n4“Ziang an cang, i sim hnik,” tiah David in a ti.\nCutikah tlangvalpa cun, “Israel ralkap pawl cu an tlan thluh ih tampi an thi fawn. Saul le a fapa Jonathan khal an thi,” tiah a ti.\n5“Saul le Jonathan an thi, tiah ziangtinso na theih?” tiah David in a sut sal.\n6Tlangvalpa in, “Gilboa tlang parah ka rak um ve ih an ral pawl rangleng le rang ralkap pawl in an hun naih vivo ih culaiah Saul cu a feipi pawk in a din kha ka hmu. 7A her-aw ih keimah i hmu ih i ko. “Bawipa, ziangso?” tiah ka ti. 8“Zoso na si?” tiah i sut ih, “Amalek mi ka si,” tiah ka ti. 9Cutikah, “Besiazet in in tuahmawh zo ih ka thi cing ding. Ra awla i ra that aw,” tiah i ti. 10Curuangah a umnak ah ka hung so ih ka that, ziangah tile a tlu ding ih a tluk vete cun a thi thotho ding, ti ka thei. Cun a lu parih a siangpahrang lukhuh le ralnam khamnak baanhrolh cu ka lak ih atu na hnenah ka rak keng a si, bawipa,” tiah a ti.\n11David cu riahsia le ninghang in a hnipuan a thlek thluh ih a milai pawl hmuahhmuah khal in an thlek thluh ve. 12An ṭaang cuum aw in an ṭap ih, Bawipa ih minung Israel mi tampi ralih an thih ruangah le Saul le Jonathan tla an hlohral ruangah zan tiang rawl ul in an um.\n13Cule David in hi thu a ra simtu tlangvalpa cu, “Khuilam mi so na si?” tiah a sut.\n“Amalek mi ka si nain na ram sungah hin ka um,” tiah a sawn.\n14David in, “Ziangtin so Bawipa in siangpahrang ih a hriil mi cu na thah ngam?” tiah a ti ih, 15a ralkap pakhat ko tahratin, “Hi pa hi that aw,” tiah thu a pek. Curuangah ralkap pa cun Amalek tlangvalpa cu a sah thluk ih a that. 16Cutikah David in, “Na thisen cu na lu parah tlaseh. Bawipa Pathian in siangpahrang ih a hriilmi ka that a si, tiah na hmurka rori ih na phuan ruangah nangmah le nangmah na nunnak na cemter-aw a sihi,” tiah Amalek pa cu a ti.\n17David in Saul le a fapa Jonathan cu hla in a ṭah ih, 18a cuih hla cu Judah mi pawlih zir dingin thu a pek. (Hi thihhla cu Jashar Cabu sungah an ngan.)\n19“Maw mi vanduai Israel\nNan ram tlangmual ih nan thih hi,\nRalṭha hleice pawl vanduai ni\na suah hi.\n20Gath khua ah va sim hlah uh,\nAshkelon khuaih lamzin ah phuang\nFilistin nunau an lung a awi\nKhawvel fanu pawl an di a riam\ntuk pang ding.\n21Maw Gilboa tlang,\nNa parah ruah le dai khal tla\nNa leiram cu caar le kolh in\nthlairawl zianghman suah hlahseh!\nZiangah tile ralṭha pawlih\nralphaw cu a rop duahdo ih,\nSaul ih ralphaw cu a tlap ṭheh.\n22Jonathan ih li le thal cu\nmi hriamah a hmual a na,\nSaul ih ralnam cu mizaangfah\na nei lo.\nMicak zet pawl khal a ṭhio\nRal pawl khal a saattan thluh.\n23Maw Saul le Jonathan,\nNan duh awknak mangbangza a si;\nNunnak ah nan hmun khat ih\nthihnak khalah nan hmunkhat;\nMuvanlai hnakin nan rang deuh,\nKiosa hnakin nan cak deuh.\n24Maw Israel nunau pawl,\nSaul cu ṭah cio uh;\nHnipuan mankhung sunglawi in,\nsen thliaithliai ih a lo thuamtu\namah a si;\nHlawnthil mankhung le suingun in\na lo mawitertu amah a si.\n25Ral ṭha hleice ralkap pawl\nan van a duai ee,\nRaldonak ah an hloral ta;\nTlang parah Jonathan cu a thita.\n26Maw Jonathan, ka unau duh,\nnangmah ruangah ka riah a sia,\nZiangtluk duhnungza so ka hrangah\nI duhdawtnak cu ziangtluk\nmangbangza so a si,\nNunau ih duhdawtnak hnakin\na thlum sawn.\n27Kan mi ṭha pawl an ral zo,\nAn hriamnam pawl khal an hloral\nthluh zo,” tin a ṭah.


CDF Nih Pastor Pakhat e RC Father An Tlaih Hnanak A Ruang Cu Hi ti Hin Fianter Nak An Vun Tuah >>>>>> – Onlinenungak\nCDF Nih Pastor Pakhat e RC Father An Tlaih Hnanak A Ruang Cu Hi ti Hin Fianter Nak An Vun Tuah >>>>>>\nChinram Humhimtu CDF In RC Father Le Pastor An Kaihnak San An Fiangter\nChinram humhimtu CDF cun ziangruangah Hakha peng Sur khua ih RC Father le Pastor an kai timi cu Chin mipi simfiangnak an nei ih, ziangdang ruangah siloin ralkap thawn biakawknak an neih ruangah a si thu an tarlang.\nCDF tuanvo neitu pakhat cun “Myanmar ralkap le RC Father cu pehtlaihawknak an nei ih ralkap in an kawh ruangah ra a si. Kan ral thawn pehtlaihawknak nei a si ruangah kan kai. Amah khalin thaten a rel zo ih,ralkap thawn an biakawk thu cu a phuang aw zo. Tukhalah kan kut ah a um hrih a si,” tiah a ti.\nHakha peng Sur khua ih ralkap sakhan cu May 8 ah CDF in an rak urkang sak zo ih ,May 31 in June 1 tiang Sur khua kiangkap ah CDF le ralkap cu an rak do aw. Cuvek ruangah khua mipi cu hramlakah an rak tlan nan, tu ahcun an kirsal thluh zo. RC Father le amah thluntu Pastor cu July 26 ah meeting kai dingin Hakha an feh cu lamlak ah CDF in an rak kai.